hotchpotch/miracl-hf-unified huggingface dataset:
เควิน วอน เอริช
เควิน รอสส์ แอ็ดกิสสัน () เกิดวันที่ 15 พฤษภาคม ค.ศ. 1957 ที่ Belleville, Illinois เป็นอดีตนักมวยปล้ำอาชีพชาวอเมริกัน ของสมาคม WWF ใช้ชื่อบนสังเวียนว่า เควิน วอน เอริช เป็นนักมวยปล้ำในตระกูล วอน เอริช ปัจจุบันตระกูล วอน เอริชได้เข้าสู่หอเกียรติยศ หอเกียรติยศดับเบิลยูดับเบิลยูอี ประจำปี 2009
บ๊อบ ออร์ตัน จูเนียร์
โรเบิร์ต คีท ออร์ตัน () เกิดวันที่ 10 พฤศจิกายน ค.ศ. 1950 ในชื่อวงการมวยปล้ำว่า คาวบอย บ๊อบ ออร์ตัน () เป็นอดีตนักมวยปล้ำอาชีพชาวอเมริกัน ของสมาคม WWF เป็นลูกชายของบ๊อบ ออร์ตัน ซีเนียร์ และเป็นพ่อของแรนดี ออร์ตัน ได้เข้าสู่หอเกียรติยศ WWE Hall of Fame ประจำปี 2005
สมาชิกสภาผู้แทนราษฎรจังหวัดตรัง
จังหวัดตรัง มีเขตเลือกตั้งสมาชิกสภาผู้แทนราษฎร 4 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 4 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดตรังมีสมาชิกสภาผู้แทนราษฎรคนแรก คือ นายจัง จริงจิตร
ถุงน่อง
ถุงน่อง คือเครื่องแต่งกายแบบยางยืดที่ใช้ใส่เพื่อคลุมเท้าและขาส่วนล่างได้พอดี มีหลากหลายสี หลากหลายรูปแบบ มีลักษณะโปร่งใส ถุงน่องเป็นที่นิยมสวมใส่เป็นแฟชั่นความงามของผู้หญิง อาจใส่เพื่อเพิ่มความอบอุ่น 
ร้อยปีหลังคริสตกาล ผู้ชายชาวโรมันนิยมสวมถุงเท้าทำด้วยผ้าสูงถึงหน้าแข้ง เรียกว่า 'อูโด' (udo หรือ udoenes เมื่อเป็นพหูพจน์) ต่อมาช่างเสื้อก็ตัดให้ยาวขึ้นถึงเข่า และจะสวมกับรองเท้าบู๊ตเสมอ ถ้าผู้ชายคนใดสวมอูโดโดยไม่สวมบู้ต ก็จะถูกตำหนิและถูกล้อเลียนว่าเป็นผู้ชายไม่แท้
น่าเสียดายที่ประวัติศาสตร์บันทึกเรื่องนี้เอาไว้ไม่ละเอียดนักจึงไม่มีหลักฐานอธิบายว่าทำไมต่อมาการล้อเลียนผู้ชายที่สวมถุงน่องจึงหมดไป จนถุงน่องกลายมาเป็นเครื่องแต่งกายของผู้ชายไปเลยในคริสต์ศตวรรษที่ ๔ ถุงน่องผ้าลินินสีขาวเป็นส่วนหนึ่งของชุดที่พระในศาสนาคริสต์นิกายคาทอลิกสวมในพิธีชุมนุมสวด หลักฐานที่สำคัญก็คือภาพโมเสกในโบสถ์ที่ทำขึ้นในศตวรรษต่อมาที่แสดงให้เห็นว่าทั้งพระคริสต์และฆราวาสของจักรวรรดิโรมันนิยมสวมถุงน่องกัน
ความนิยมอย่างจริง ๆ จัง ๆ เริ่มในศตวรรษที่ ๑๑ ซึ่งถุงน่องวิวัฒนาการมาเป็นกางเกงแทนที่จะเป็นถุงสองข้าง เมื่อวิลเลียมผู้ชนะสิบทิศ ยกทัพข้ามช่องแคบอังกฤษใน ปี ค.ศ. ๑๐๖๖ และปราบดาภิเษกเป็นกษัตริย์นอร์มันแห่งอังกฤษ พระราชโอรสของพระองค์โปรดการสวมกางเกงถุงน่อง (ลักษณะไม่ต่างจากถุงน่องที่นิยมกันในปัจจุบันนัก) ราคาแพง จนถึงศตวรรษที่ ๑๔ ถุงน่องเริ่ม 'เปิดเผย' รูปร่างที่อยู่ภายใต้ถุงน่องนั้นอย่างชัดเจน โดยเฉพาะในหมู่วัยรุ่นซึ่งนิยมแบบและสีแปลก ๆ จนผู้เคร่งศาสนาพากันประณามว่าไม่สุภาพ
ในปี ค.ศ. ๑๕๖๑ พระนางเจ้าอลิชาเบธทรงสวมถุงน่องผ้าไหม ซึ่งนับเป็นถุงน่องผ้าไหมคู่แรกของโลก และทรงสวมแต่ถุงน่องชนิดนี้ต่อมาตลอดพระชนมายุของพระองค์ ต่อมาในปี ค.ศ. ๑๕๘๙ มีผู้ริเริ่มทำถุงน่องด้วยเครื่องจักร โดยใช้ด้ายเดี่ยวถักทอผ่านชุดกระสวย อันเป็นวิทยาการที่บุกเบิกวงการอุตสาหกรรมชุดสั้นใน
ส่วนถุงน่องไนลอนอย่างที่ใช้กันทุกวันนี้ เริ่มมีขึ้นเป็นทางการเมื่อวันที่ ๑๕ พฤษภาคม ค.ศ. ๑๙๔๐ ก่อนหน้านั้นบริษัทเคมีชื่อดูปอง ประกาศความสำเร็จในการค้นพบไนลอน ซึ่งเป็นความหวังใหม่แก่วงการอุตสาหกรรมชุดชั้นใน เพราะช่วงนั้นเกิดการขาดแคลนผ้าไหมอย่างหนัก บริษัทดูปองได้สั่งให้โรงงานต่าง ๆ ทำถุงน่องด้วยไนลอน แล้วเก็บไว้จนกว่าจะถึงวันที่ ๑๕ พฤษภาคม 'วันไนลอน' จึงนำออกขายตามห้างร้านต่าง ๆ สตรีทั่วอเมริกาต่างตื่นเต้นเฝ้ารอวันนี้ ประวัติศาสตร์แฟชั่นบันทึกว่าไม่เคยมีสินค้าอุปโภคชนิดใดที่สร้างความฮือฮาได้เท่านี้ แผนกชุดชั้นในของห้างร้านบางแห่งเกือบถึงขั้นจลาจล ประมาณว่าถึงสิ้นปีนั้น ถุงน่องผู้หญิงขายได้ถึง ๓๖ ล้านคู่ ตัวเลขอาจมากกว่านี้ด้วยซ้ำถ้ามีถุงน่องป้อนตลาดเพิ่มขึ้น ถุงน่องขาเรียว
จากเครื่องแต่งกายของพระมาเป็นชุดนักรบและแฟชั่นของวัยรุ่นชาย ถุงน่องกลายเป็นอาภรณ์เฉพาะของผู้หญิงได้อย่างไร
นักประวัติศาสตร์แฟชั่นไม่แน่ใจนัก เป็นไปได้ว่าในอดีตผู้หญิงอาจสวมถุงน่องด้วยเช่นกัน แต่กระโปรงยาวปิดขาจึงทำให้มองไม่เห็น หลักฐานแน่ชัดที่บอกว่าในอดีตผู้หญิงสวมถุงน่อง ก็คือในศตวรรษที่ ๑๖ หนึ่งในบรรดาของกำนัลจากอังกฤษถึงราชินีแห่งสเปนนั้นเป็นถุงน่อง แต่เอกอัครราชทูตสเปนแสดงความไม่พอใจต่อของกำนัลชิ้นนั้น และบอกให้นำกลับไป คงเป็นเพราะถุงน่องเป็นเรื่องส่วนตัวของผู้หญิงนั่นเอง
ผิดกับในสมัยนี้ที่เห็นผู้หญิงใส่ถุงน่องกันทั่วไป ด้วยสีสันและลวดลายหลากหลาย... ดูเพลิดเพลินมิใช่น้อย
สมาชิกสภาผู้แทนราษฎรจังหวัดตราด
จังหวัดตราด มีเขตเลือกตั้งสมาชิกสภาผู้แทนราษฎร 1 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 1 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดตราดมีสมาชิกสภาผู้แทนราษฎรคนแรก คือ นายกิมทะ นิรันต์พานิช
สมาชิกสภาผู้แทนราษฎรจังหวัดตาก
จังหวัดตาก มีเขตเลือกตั้งสมาชิกสภาผู้แทนราษฎร 3 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดตากมีสมาชิกสภาผู้แทนราษฎรคนแรก คือ พระประนาทกรณี (ถม อินทรสูต)
โยโกซูนะ
รอดนีย์ อากาตูปู อาโนอาอี ('Rodney Agatupu Anoai) ที่รู้จักดีในชื่อบนสังเวียน โยโกซูนะ (Yokozuna) เกิดวันที่ 2 ตุลาคม ค.ศ. 1966 บ้านเกิดอยู่ที่ซานฟรานซิสโก รัฐแคลิฟอร์เนีย เป็นนักมวยปล้ำอาชีพชาวอเมริกันของWWF อดีตแชมป์ WWE 2 สมัย และเป็นผู้ชนะรอยัลรัมเบิลประจำปี 1993 ปัจจุบันได้เสียชีวิตลงแล้วด้วยวัย 34 ปี เมื่อวันที่ 23 ตุลาคม ค.ศ. 2000 ที่ลิเวอร์พูล, อังกฤษ และได้เข้าสู่หอเกียรติยศดับเบิลยูดับเบิลยูอีประจำปี 2012
เมื่อ โยโกซูนะ ก้าวขึ้นสู่เวที WWE เป็นครั้งแรกเมื่อเดือนตุลาคม 1992 นักมวยปล้ำร่วมค่ายทุกคนต่างตกตะลึงกับร่างกายอันใหญ่ยักษ์ของเขา พร้อมกับการมาในมาดของนักซูโม่ชั้นสูงจากแดนอาทิตย์อุทัย ทำให้ใครต่างก็คิดว่าเขาต้องเป็นคนญี่ปุ่นแน่ๆ แต่ในชีวิตจริงนั้น โยโกซูนะ เป็นชาวอเมริกันซามัว จากตระกูลนักมวยปล้ำชื่อดัง Anoa'i เกิดที่แคลิฟอร์เนีย สหรัฐอเมริกานี่แหละ เขามีศักดิ์เป็นลูกพี่ลูกน้องกับทั้ง เดอะ ร็อค, ริคิชิ และ โรมัน เรนส์ เป็นอาของพี่น้องอูโซ่ แถมไม่ได้มีอะไรเกี่ยวข้องกับเมืองปลาดิบเลย
โยโกซูนะ เข้ามาสร้างปรากฏการณ์ในวงการมวยปล้ำได้ทันที แค่ไม่นานหลังจากเปิดตัว เขาก็ขึ้นมาอยู่ในระดับปล้ำเป็นคู่เอกได้แล้ว หลังจากที่ดีด "มาโชแมน" แรนดี้ ซาเวจ ข้ามเชือกเส้นที่สาม พร้อมคว้าตำแหน่งผู้ชนะแมตช์รอยัล รัมเบิ้ล ปี 1993 ความสำเร็จดังกล่าวทำให้ โยโกซูนะ ได้โอกาสชิงแชมป์โลกกับ เบร็ท "ฮิตแมน" ฮาร์ท ในเรสเซิลเมเนีย ครั้งที่ 9 และด้วยความช่วยเหลือเล็กๆ น้อยๆ จาก มิสเตอร์ ฟูจิ ผู้จัดการคู่ใจชาวญี่ปุ่น-อเมริกัน โยโกซูนะ จึงเอาชนะ เบร็ท คว้าตำแหน่งแชมป์โลกมาครองได้เป็นสมัยแรก
อย่างไรก็ตาม แชมป์สมัยนั้นของ โยโกซูนะ เรียกได้ว่าสั้นที่สุดในประวัติศาสตร์เป็นลำดับต้นๆ เมื่อเสียเข็มขัดต่อให้กับ ฮัลค์ โฮแกน ในอีกไม่กี่นาทีต่อมา แต่จอมซูโม่ร่างยักษ์ก็ล้างแค้นจาก "เดอะ ฮัลค์สเตอร์" ทวงแชมป์กลับมาครองได้อย่างยิ่งใหญ่ในคิง ออฟ เดอะ ริง 1993 และคราวนี้ โยโกซูนะ สามารถครองตำแหน่งได้ยาวนานถึง 280 วันเลยทีเดียว
ความจริงแล้ว โยโกซูนะ ยังประสบความสำเร็จในการปล้ำแท็กทีมด้วย เมื่อเขาจับคู่กับ โอเว่น ฮาร์ท ได้แชมป์สองสมัย โดยช่วงนั้นก็เข้าไปอยู่ในกลุ่ม Camp Cornette ของ จิม คอร์เน็ตต์ แต่ระหว่างเขา กับกลุ่มนี้ก็มาถึงจุดแตกหักจนได้ในช่วงต้นปี 1996 ที่ โยโกซูนะ พูดภาษาอังกฤษต่อหน้าแฟนๆ เป็นครั้งแรก ทั้งที่เคยให้ คอร์เน็ตต์ เป็นกระบอกเสียงให้ตลอด ซึ่งสิ่งที่เขาประกาศก็คือการที่จะไม่ตกเป็นเบี้ยล่างของ คอร์เน็ตต์ ที่ดันคนอื่นๆ ขึ้นมาแซงหน้าเขาอีกต่อไปแล้ว ชอตนั้นเองที่เป็นจุดเปลี่ยนทำให้ โยโกซูนะ กลายเป็นเป็นขวัญใจคนดู พร้อมได้รับเสียงเชียร์อย่างล้นหลามยามใส่ท่าไม้ตาย Banzai Drop
โยโกซูนะ จากไปก่อนวัยอันควรในปี 2000 ขณะที่มีอายุแค่ 34 ปี จากโรคปอดบวมน้ำ เขาเสียชีวิตในห้องพักที่โรงแรมเมืองลิเวอร์พูล ประเทศอังกฤษ ระหว่างร่วมทัวร์ปล้ำมวยปล้ำที่ยุโรป และในปี 2012 เขาได้ถูกเชิญเข้าสู่หอเกียรติยศของ WWE
อุปมา
อุปมา เป็นการกล่าวเปรียบเปรยโดยนัยโดยใช้คำว่า ดุจ, ดั่ง, ราว, เสมือน มีความหมายเชิงเปรียบเทียบเช่นเดียวกับอุปลักษณ์ แต่อุปมาจะเปรียบเทียบระหว่างสองสิ่ง และหลงเหลือแต่เพียงความคล้ายกันของสองสิ่งนั้น ในขณะที่อุปลักษณ์จะเปรียบเทียบโดยตรงๆ
เรียวมะ จอมคนพลิกแผ่นดิน
เรียวมะ จอมคนพลิกแผ่นดิน หรือในชื่อภาษาญี่ปุ่น "เรียวมะเด็ง" () เป็นชื่อของละครไทกะ (Taiga Drama) หรือละครอิงประวัติศาสตร์ลำดับที่ 49 ของสถานีโทรทัศน์เอ็นเอชเค ประเทศญี่ปุ่น จำนวนตอนทั้งหมด 48 ตอน ออกอากาศทางสถานีโทรทัศน์เอ็นเอชเคระหว่างวันที่ 3 มกราคม - 28 พฤศจิกายน พ.ศ. 2553 เนื้อหาเป็นเรื่องราวเกี่ยวกับ ซะกะโมะโตะ เรียวมะ บุคคลสำคัญผู้มีบทบาทในการปฏิรูปประเทศญี่ปุ่นในช่วงยุคบะกุมะสึ โดยเล่าผ่านมุมมองของอิวะซะกิ ยะทะโร อดีตซามูไรชาวแคว้นโทสะผู้ก่อตั้งบริษัทมิตซูบิชิ
ดับเบิลยูดับเบิลยูอี นิวเยียร์สเรโวลูชั่น
ดับเบิลยูดับเบิลยูอี นิวเยียร์สเรโวลูชั่น เป็นรายการมวยปล้ำของ WWE ในค่าย รอว์ ประจำต้นเดือนมกราคม ที่ดำเนินการฉายตั้งแต่ปี ค.ศ. 2005 ถึง ค.ศ. 2007 รวม 3 ปี ปัจจุบันรายการนี้ได้ถูกยุบไปในปี ค.ศ. 2008
คอมเพรสเซอร์
คอมเพรสเซอร์ หรือ เครื่องอัดแก๊สสารทำความเย็น () เครื่องอัดแก๊สสารทำความเย็น เพื่อทำให้แก๊สมีอุณหภูมิสูงมากพอที่จะถ่ายความร้อนให้กับหรือน้ำหมุนเวียนได้อย่างเหมาะสม
คอมเพรสเซอร์ทำหน้าที่อัดสารทำความเย็นสถานะแก๊ส ให้แก๊สมีอุณหภูมิขึ้นสูงถึงระดับที่จะถ่ายความร้อนให้กับอากาศ หรือน้ำได้ และสารทำความเย็นจะคืนสู่สถานะเหลวเพื่อหมุนเวียนตามวัฏกรรมอีก
เครื่องอัดแก๊สสารทำความเย็นที่ใช้มากมี 3 ประเภทคือ
จอร์เก้น ครุธ
จอร์เก้น ครุธ () หรือฉายา เดอะลาสต์ไวกิ้ง เกิดวันที่ 8 พฤษภาคม ค.ศ. 1974 เป็นนักมวยไทยรุ่นซูเปอร์เฮฟวี่เวทชาวสวีเดน และเป็นนักต่อสู้แบบผสม เขาเป็นอดีตแชมป์รายการ WMC ซูเปอร์เฮฟวี่เวทมวยไทยสองสมัย เขาได้รับการจัดว่าเป็นคิกบ็อกเซอร์ชาวสแกดิเนเวียที่ยิ่งใหญ่ตลอดกาล
จอร์เก้นเริ่มฝึกศิลปะการต่อสู้ครั้งแรกในค.ศ. 1984 เขาได้พยายามฝึกยูโดกับยูยิสสูเป็นระยะเวลาสองสามปีก่อนที่จะเปลี่ยนไปเป็นเทควันโด และไม่ได้แปรเปลี่ยนจนกระทั่งมาพบกับมวยไทยเป็นครั้งแรก เขาได้รับการฝึกโดยโป ลินด์วอล
ครุธเข้าสู่รายการต่อสู้ของมวยไทยครั้งแรกในค.ศ. 1988 เมื่อเขามีอายุได้ 14 ปี ต่อมา ในค.ศ. 1993 เขาได้เข้าแข่งขันมวยสมัครเล่น 3 ครั้ง และมวยซาวาท 2 ครั้ง และในค.ศ. 1994 เมื่อเขามีอายุได้ 19 ปี เขาได้รับตำแหน่งนอร์ดิกมวยไทยแชมเปี้ยน
ในค.ศ. 1995 ครุธได้มีส่วนร่วมในรายการ IAMTF มวยไทยสมัครเล่นชิงแชป์โลกในกรุงเทพ เขาทำหน้าที่ของเขาทุกอย่างเพื่อสู่รอบสุดท้าย ซึ่งเขาได้แพ้ให้กับนักสู้ชาวไทยและกลับบ้านโดยได้รับเหรียญเงินในรุ่นน้ำหนักไม่เกิน 81 กก.
ในค.ศ. 1996 เขาได้ครองตำแหน่งมวยไทยสมัครเล่นแชมป์โลกเป็นครั้งแรกและในค.ศ. 1997 ก็สามารถรักษาตำแหน่งนี้ได้เป็นอย่างดี
ในค.ศ. 1997 จอร์เก้นได้เปลี่ยนสถานที่ฝึกฝนไปยังสโมสรปัจจุบันของเขาที่มีชื่อว่า วาเลนทูนาบ็อกซิ่งแคมป์ (VBC) และหนึ่งปีต่อมาเขาก็ผันไปสู่ระดับอาชีพ เขาชนะการต่อสู้ระดับอาชีพสองรายการโดยการชนะน็อคที่สนามมวยราชดำเนินที่มีชื่อเสียง ในกรุงเทพ และกลายเป็นแชมป์โลกของรายการ WKA มวยไทยครุยเซอร์เวท
ในค.ศ. 1999 จอร์เก้น ครุธ ได้ร่วมต่อสู้ในประเทศญี่ปุ่นเป็นครั้งแรกและสามารถชนะได้ด้วยการน็อค เขาได้พิสูจน์ความแข็งแกร่งของเขาโดยการน็อคฝ่ายตรงข้ามสามรายภายในคืนเดียว ที่รายการเค-วัน เวิลด์จีพีทัวร์นาเมนท์ ในซาเกร็บ
ในค.ศ. 2004 ครุธกลายมาเป็นแชมป์โลก WMC ซูเปอร์เฮฟวี่เวทมวยไทย โดยสามารถชนะนักสู้ชาวโปแลนด์-ออสเตรเลีย ที่มีชื่อว่าพอล สโลวินสกี้ ต่อมา ในเดือนกุมภาพันธ์ ค.ศ. 2005 เขาได้ป้องกันตำแหน่งโดยพบกับเซอร์เก เกอร์ จากประเทศเบลารุส
ดับเบิลยูดับเบิลยูอี โนเมอร์ซี่
ดับเบิลยูดับเบิลยูอี โนเมอร์ซี่ เป็นรายการมวยปล้ำของ WWE ที่ดำเนินการฉายตั้งแต่ปี ค.ศ. 1999 ถึง ค.ศ. 2008 รวม 10 ปี ปัจจุบัน รายการที่แทนที่คือ ดับเบิลยูดับเบิลยูอี เฮลล์อินเอเซลล์
มนตรี สังขทรัพย์
พลเอกมนตรี สังขทรัพย์ อดีตรองผู้บัญชาการทหารสูงสุด เกิดเมื่อวันที่ 15 กุมภาพันธ์ พ.ศ. 2492 จบการศึกษาจากโรงเรียนเตรียมทหารรุ่นที่ 9 โรงเรียนนายร้อยพระจุลจอมเกล้ารุ่นที่ 20 (ร่วมรุ่นเดียวกับ พล.อ.จิรเดช คชรัตน์) วิทยาลัยป้องกันราชอาณาจักร รุ่นที่ 44 (วปร.44) และวิทยาลัยป้องกันราชอาณาจักรจากประเทศอังกฤษ
พลเอกมนตรี สังขทรัพย์ เกิดเมื่อวันที่ 15 กุมภาพันธ์ พ.ศ. 2492 มีชื่อเล่นว่า "แดง" จึงได้รับการเรียกชื่ออย่างไม่เป็นทางการจากสื่อมวลชนว่า "บิ๊กแดง" เป็นนักเรียนโรงเรียนเตรียมทหาร รุ่น 9, โรงเรียนนายร้อยพระจุลจอมเกล้า รุ่น 20, วิทยาลัยป้องกันราชอาณาจักร รุ่น 44 และวิทยาลัยป้องกันราชอาณาจักรจากประเทศอังกฤษ ชีวิตครอบครัวสมรสกับนางน้องนุช สังขทรัพย์ มีบุตรชาย 2 คน คือ นายถิรชัย และนายณพมนัส สังขทรัพย์ โดยมีตำแหน่งเป็นประธานรุ่น จรป.20 ด้วย
พล.อ.มนตรีเป็นนายทหารเหล่าปืนใหญ่ รับราชการในหน่วยบัญชาการป้องกันภัยทางอากาศ (นปอ.) และกรมจเรทหารบกมาตลอด เริ่มตั้งแต่เป็นผู้บังคับหมวด ผู้บังคับกองร้อยในกองพลทหารปืนใหญ่ต่อสู้อากาศยาน (ปตอ.พัน 5) เป็น พันโท (พ.ท.) ในตำแหน่งผู้บัญชาการกองพลทหารปืนใหญ่ต่อสู้อากาศยาน (ปตอ. พัน 5) ก่อนที่จะมาติดยศ พันเอก (พ.อ.) ในตำแหน่งรองผู้อำนวยการกองยุทธการ ศูนย์การทหารปืนใหญ่
ก่อนที่จะเป็น พล.ต.ในตำแหน่ง เจ้ากรมจเรทหารบก มนตรีเคยเป็น พันเอก (พิเศษ)(พ.อ.(พิเศษ)) ในตำแหน่งผู้อำนวยการกรมจเรทหารบก และเป็นรองผู้บัญชาการหน่วยบัญชาการกำลังสำรอง (ผบ.นสร.) และเป็น พลโท (พล.ท.)ในตำแหน่งผู้บัญชาการกำลังสำรอง (ผบ.นสร.)
หลังการรัฐประหาร 19 กันยายน พ.ศ. 2549 ได้รับการแต่งตั้งให้เป็น พลเอก (พล.อ.) และรับตำแหน่งเสนาธิการทหารบก พร้อมกับดำรงตำแหน่งสมาชิกสภานิติบัญญัติแห่งชาติ (สนช.) ด้วย ซึ่งในกลางปี พ.ศ. 2550 ชื่อของ พล.อ.มนตรีเป็นที่จับตามองเนื่องจากถูกคาดหมายว่าอาจจะได้ดำรงตำแหน่งเป็นผู้บัญชาการทหารบก ถัดจาก พล.อ.สนธิ บุญยรัตกลิน ด้วยการมีชื่อคู่กับ พล.อ.สพรั่ง กัลยาณมิตร และ พล.อ.อนุพงษ์ เผ่าจินดา ซึ่งท้ายที่สุดตำแหน่งนี้ก็ตกเป็นของ พล.อ.อนุพงษ์ ในที่สุด ส่วน พล.อ.มนตรีได้ดำรงตำแหน่ง รองผู้บัญชาการทหารสูงสุด (รอง ผบ.สส.)
รายชื่อเครื่องยนต์โตโยต้า
เครื่องยนต์โตโยต้า ผลิตโดยโตโยต้ามอเตอร์ ผู้ผลิตรถยนต์รายใหญ่ของโลก ผลิตเครื่องยนต์หลายรุ่นที่ใช้สำหรับรถยนต์ รถยก (ForkLift) และอื่นๆ เช่นรถใช้ในราชการทหาร ทั้งผลิตเองและร่วมกันผลิตกับผู้ผลิตเครื่องยนต์และรถยนต์ อย่าง ฮีโน่ และ ไดฮัทสุ ตั้งแต่ พ.ศ. 2478 (ค.ศ.1935)
รหัสเครื่องยนต์นั้นช่วงเริ่มต้น ใช้ตัวอักษรตัวเดียวระบุรุ่น ต่อมาได้เริ่มใช้ตัวเลขสองสำหรับรุ่นถัดไปของเครื่องยนต์ในแบบนั้นๆ จนถึง พ.ศ. 2521 จึงเริ่มใช้ตัวเลขหนึ่งเป็นตัวระบุเครื่องยนต์รุ่นแรกของเครื่องยนต์ในแบบนั้น และเปลี่ยนเป็นตัวเลขพร้อมตัวอักษรอีกสองตัวเมื่อ พ.ศ. 2530
เครื่องยนต์โตโยต้า G
เครื่องยนต์ G เป็นชื่อเรียกรุ่นหนึ่งของเครื่องยนต์โตโยต้า มีสองรุ่นที่ชื่อคล้ายกัน ในยุคที่ 1 เป็นเครื่องยนต์เบนซิน 4 สูบแถวเรียง ผลิตโดยบริษัท ฮีโน่ มอเตอร์ และยุคที่ 2 เป็นเครื่องยนต์เบนซิน 6 สูบ ผลิตโดยโตโยต้า
เครื่องยนต์ G ยุคที่ 1 ผลิตโดย บริษัท ฮีโน่ มอเตอร์ จำกัด ใช้เชื้อเพลิงเบนซิน 4 สูบแถวเรียง OHV ระบายความร้อนด้วยของเหลว ขนาดความจุ 1251ซีซี (1.3 ลิตร) จำหน่ายในประเทศญี่ปุ่น เดือนเมษายน พ.ศ. 2510 ถึง เดือนมีนาคม พ.ศ. 2511
เครื่องยนต์ G ยุคที่ 2 เรียกชื่อรุ่นว่า 1G ตามรหัสเครื่องยนต์รุ่นอื่นๆของโตโยต้าที่มีตัวเลขเป็นรหัสตัวแรกของเครื่องยนต์ เป็นเครื่องยนต์อีกรุ่นหนึ่งสำหรับรถยนต์ที่ผลิตโดยโตโยต้า ใช้เชื้อเพลิงเบนซินเป็นเครื่องยนต์ขับเคลื่อนล้อหลัง ปริมาตรความจุ 1,988 ซี.ซี. ความกว้างกระบอกลูกสูบ 75 มิลลิเมตร x ช่วงชัก 75 มิลลิเมตร มี 6 ลูกสูบ แบบ 6 ลูกสูบเรียง แบบSOHC 12 วาล์ว และ DOHC 24 วาล์ว ระบายความร้อนด้วยของเหลว มีการปรับแต่งเครื่องยนต์ในรุ่นนี้เพื่อให้มีกำลังที่เปลี่ยนไปจากเดิมรุ่นที่ 1 เริ่มผลิตครั้งแรกใน พ.ศ. 2531 โดยให้กำลังสูงสุด 135 hp (101 kW) ที่ 5600 รอบต่อนาที และแรงบิด 130 ft·lbf (176 Nm) ที่ 4400 รอบต่อนาที
รุ่นที่ 2 มีการใช้กับระบบ VVT-i ตั้งแต่ พ.ศ. 2541 ได้เพิ่มกำลังสูงสุดเป็น 160 แรงม้าที่ 6200 รอบ แรงบิด 148 ft·lbf (20.4 kg-m) ที่ 4400 รอบ ที่ใช้เป็นเครื่องยนต์ของโตโยต้า มาร์คทู และมีการใช้กับโตโยต้า อัลเทสซา/เลกซัส ไอเอส200
1G-GE ขนาด6 สูบ DOHC 24 V 1998 ซีซี 160 แรงม้าที่ 6200รอบ แรงบิด 19.0 kg-m ที่ 5400 รอบ โดยเป็นเครื่องยนต์ของโตโยต้า คราวน์
ดิอูโซส์
ดิอูโซส์ (The Usos) ประกอบด้วยสองพี่น้อง จิมมี อูโซ และ เจย์ อูโซ (Jimmy Uso and Jey Uso) เกิด 22 สิงหาคม ค.ศ. 1985 เป็นทีมนักมวยปล้ำฝาแฝดสังกัดWWE ได้แชมป์แท็กทีม WWE, แชมป์สแมคดาวน์แท็กทีม WWE, แชมป์ฟลอริดาแท็กทีม FCW และรางวัลสแลมมีอะวอร์ดสำหรับแท็กทีมแห่งปี 2014 และ 2015 ทั้งคู่เป็นลูกชายของตำนานนักมวยปล้ำ ริกิชิ
คิงออฟเดอะริง (1993)
คิงออฟเดอะริง (1993) () เป็นศึกใหญ่ของ WWE ที่จัดในวันที่ 13 มิถุนายน ค.ศ. 1993 ณ Nutter Center เดย์ตัน, รัฐโอไฮโอ สหรัฐอเมริกา โดยมีจำนวนผู้เข้าชมในสนามทั้งสิ้น 6,500 คน
ในศึก WWF Superstars (15 พฤษภาคม ค.ศ. 1993) ทาแทนกา เจอกับ ไจแอนท์ ก็อนซาเลซ ในแมทช์ทัวร์นาเม้นท์แรก ไจแอนท์ ก็อนซาเลซ ได้ทำร้ายกรรมการ Bill Alfonso ในระหว่างการแข่งขัน เป็นผลให้เขาถูกปรับให้แพ้ และทาแทนกาได้ผ่านเข้าสู้ทัวร์นาเมนต์รอบต่อไป ส่วนระหว่างมิสเตอร์เพอร์เฟค กับDoink the Clown ได้เจอกัน 3 แมทช์ในการทัวร์นาเม้นท์ ได้แก่ เจอกันครั้งแรกในศึก WWF Superstars (1 พฤษภาคม ค.ศ. 1993) แต่การแข่งขันได้เสมอกัน ต่อมาการปล้ำต่อไปเจอกันในศึก Wrestling Challenge (16 พฤษภาคม ค.ศ. 1993) ส่งผลให้ในเวลาที่จำกัดไว้เสมออีก. ในศึกรอว์ (24 พฤษภาคม ค.ศ. 1993) มิสเตอร์เพอร์เฟคสามารถเอาชนะ Doink the Clown ได้และผ่านรอบแรกไปด้วยการจับกด
ในศึกเรสเซิลเมเนีย ครั้งที่ 9 เบรต ฮาร์ต ได้เสียแชมป์โลก WWF ให้กับโยโกะซูน่า จากการที่ช่วงท้ายของการแข่งขัน มิสเตอร์ฟูจิ ผู้จัดการของโยโกะซูน่า ได้โยนเกลือใส่ตาของเบรต ฮาร์ต จนทำให้โยโกะซูน่าชนะไป หลังแมทช์ ฮัลค์ โฮแกน ได้ออกมาช่วยเบรต ฮาร์ตในเวที มิสเตอร์ฟูจิได้ท่าฮัลค์ โฮแกนเจอกันกับโยโกะซูน่า ซึ่งเกิดขึ้นได้ทันที ระหว่างแมทช์มิสเตอร์ฟูจิพยายามจะโยนเกลือใส่ตาฮัลค์ โฮแกน แต่ฮัลค์ โฮแกนหลบได้กลับเป็นโยโกะซูน่าโดนเข้าตาแทน ฮัลค์ โฮแกน ได้เอาชนะอย่างรวดเร็วและกลายเป็นแชมป์โลก WWF คนใหม่
ครัช ได้เจอกับแชมป์อินเตอร์คอนติเนนทัล ชอว์น ไมเคิลส์ หลายต่อหลายครั้งในช่วงต้นปี 1993 แต่ก็ไม่สามารถที่จะชนะได้แชมป์มาได้ ทั้งคู่ยังเผชิญหน้ากันในการแข่งขันรอบแรกของทัวร์นาเมนต์คิงออฟเดอะริง ในศึก WWF Superstars (23 พฤษภาคม ค.ศ. 1993) แมทช์การปล้ำจบลงในการเคาเอาท์ทั้งคู่ แต่อย่างไรก็ตามทั้งคู่ได้ถูกคัดออกจากทัวร์นาเมนต์ในรอบต่อไป หลังจากนั้นได้ประกาศว่าพวกเขาจะเจอกันในคิงออฟเดอะริง 1993 โดยชิงแชมป์อินเตอร์คอนติเนนทัล
ในแมทช์การปล้ำแทกทีม 8 คนระหว่างทีมของเดอะสไตเนอร์บราเธอร์ (ริก และสก็อตต์ สไตเนอร์) และเดอะสโมคคิงกันน์ส (บิลลี่ และบาร์ต กันน์) เจอกับทีมของMoney Inc. (เท็ด ดิบิอาซี่ และเออวิน อาร์. เชย์สเตอร์) และเดอะเฮดไชน์เกอร์ส (ซามู และฟาตู) ซึ่งเดอะสไตเนอร์บราเธอร์ และเดอะสโมคคิงกันน์ส เคยเจอกันมาแล้วในศึกเรสเซิลเมเนีย โดยสไตเนอร์บราเธอร์เป็นผู้ชนะไป
ศีลอนุกรม
ศีลอนุกรม () หรือศีลบวช บางตำราเรียกว่าศีลบรรพชา เป็นศีลศักดิ์สิทธิ์ในหลายคริสตจักร ได้แก่ โรมันคาทอลิก อีสเทิร์นคาทอลิก อีสเทิร์นออร์ทอดอกซ์ ออเรียนทัลออร์ทอดอกซ์ แองกลิคัน คริสตจักรอัสซีเรียนแห่งตะวันออก คาทอลิกเก่า อินดิเพนเดนต์คาทอลิก และบางส่วนของลูเทอแรน
ศีลบวชเรียกว่าศีลอนุกรมเพราะมีการแต่งตั้งเป็นลำดับขั้น โดยเชื่อว่าพระเยซูเป็นผู้วางรากฐานศีลอนุกรมไว้ตั้งแต่สมัยยังดำรงพระชนม์บนโลก ดังเห็นได้จากการปกมือบนศีรษะของอัครทูตทั้ง 12 คนที่ทรงเลือกไว้ คริสตจักรคาทอลิกถือว่านี่คือศีลอนุกรมขั้นมุขนายกในปัจจุบัน คริสตจักรยังได้สืบทอดและเพิ่มเติมพิธีนี้เพื่อทำการแต่งตั้งบุคคลที่ได้รับคัดเลือกให้มีตำแหน่งหน้าที่ตามที่คริสตจักรกำหนดไว้ โดยเพิ่มอนุกรมจนมี 8 ขั้น 4 ขั้นแรกเรียกว่าอนุกรมน้อย (minor orders) ได้แก่
ในปัจจุบันคริสตจักรคาทอลิกที่ถือจารีตละตินยังคงตำแหน่งผู้อ่านและผู้ถือเทียนในศาสนพิธี ส่วนที่เหลือถูกยกเลิกไป เหตุที่เรียกว่าอนุกรมน้อยเพราะผู้ที่รับอนุกรมขั้นเหล่านี้ไม่จำเป็นต้องปฏิญาณถือโสดตลอดชีพอย่างสี่ขั้นหลังซึ่งเรียกว่าอนุกรมใหญ่ (major orders) อันได้แก่
เนื่องจากอนุกรมน้อยและขั้นอุปพันธบริกรเป็นอนุกรมที่คริสตจักรยุคหลังสถาปนาขึ้นเองจึงไม่นับว่าเป็นศีลศักดิ์สิทธิ์ ต่างจากสามขั้นสุดท้ายที่ปรากฏที่มาในคัมภีร์ไบเบิล ดังนั้นศีลอนุกรมในปัจจุบันจึงมีเพียงขั้นมุขนายก ขั้นบาทหลวง และขั้นพันธบริกรเท่านั้น ส่วนขั้นอัครมุขนายก (archiepiscopate) ไม่นับเป็นศีลอนุกรมเพราะอัครมุขนายกโดยตำแหน่งก็คือมุขนายก เพียงแต่ที่ได้รับผิดชอบมุขมณฑลที่สำคัญและปกครองทั้งภาคคริสตจักร ผู้ที่เคยเป็นมุขนายกมาแล้วเมื่อได้ดำรงตำแหน่งอัครมุขนายกจึงไม่ต้องทำรับศีลอนุกรมอีก เพียงแต่ทำพิธีเข้ารับตำแหน่งเท่านั้น
นิกายคาทอลิก เช่น คริสตจักรอีสเทิร์นออร์ทอดอกซ์และอีสเทิร์นคาทอลิก ให้เฉพาะผู้รับการอภิเษกเป็นบิชอปเท่านั้นต้องถือโสดตลอดชีพ แต่ไม่บังคับสำหรับผู้รับศีลขั้นพันธบริกรและบาทหลวง ในขณะที่คริสตจักรคาทอลิกจารีตละตินให้พันธบริกรถาวรแต่งงานได้ แต่พันธบริกรชั่วคราว (คือเตรียมบวชเป็นบาทหลวง) ตลอดจนบาทหลวงและบิชอปต้องถือโสดตลอดชีพ ทั้งสามคริสตจักรอนุญาตให้บุรุษเท่านั้นรับศีลอนุกรมได้ บรรดาผู้ที่ได้รับศีลอนุกรมแล้วจะเรียกว่าเคลอจี ศาสนบริกรผู้โปรดศีลอนุกรมได้มีเฉพาะบิชอปที่ผ่านพิธีอภิเษกแล้วเท่านั้น
คริสตจักรต่างๆ ในนิกายแองกลิคันไม่บังคับว่าผู้รับศีลบวชต้องถือโสด นอกจากนี้ในปัจจุบันหลายภาคคริสตจักรยังอนุญาตให้สตรีรับศีลอนุกรมทั้งสามขั้นได้เหมือนบุรุษทั่วไป
เมทโธมิล
เมทโธมิล () เป็นสารกำจัดแมลงชนิดคาร์บาเมท (carbamate) ที่มีไนโตรเจนเป็นองค์ประกอบที่สำคัญ ออกฤทธิ์กำจัดแมลงโดยยับยั้งการทำงานของเอนไซม์ cholinesterase
เมทโธมิลถูกใช้ในการกำจัด แมลง หนอนผีเสื้อ และ เพลี้ยอ่อน เมทโธมิลมีค่าความเป็นพิษ LD50 อยู่ที่ 17-24 (mg/kg)
ควรเก็บในที่เย็น แห้ง และมืด ในภาชนะที่ปิดสนิทโดยมีการปิดผนึกอย่างแน่นหนา
เก็บให้ห่างจากสารเคมีที่ไม่เข้ากัน แหล่งเชื้อเพลิง หรือวัสดุไวไฟหรือแหล่งที่อาจก่อให้เกิดประกายไฟ
พรรคไท (พ.ศ. 2539)
พรรคไท () ได้รับการจดทะเบียนเป็นพรรคการเมืองตามพระราชบัญญัติพรรคการเมือง พ.ศ. 2524 ในทะเบียนพรรคการเมืองเลขที่ 50/2539 เมื่อวันที่ 18 ตุลาคม พ.ศ. 2539 โดยมีสำนักงานใหญ่พรรคตั้งอยู่ ณ เลขที่ 67/171 ซอย 4 หมู่บ้าน ซ.อมรพันธ์ 9 แขวงลาดพร้าว เขตลาดพร้าว กรุงเทพมหานคร โดยมีนายธนบดินทร์ แสงสถาพร เป็นหัวหน้าพรรคคนแรก และมีนางพะเยีย ตรีสิน เป็นเลขาธิการพรรค โดยมีคำขวัญของพรรคว่า ปณิธาน มุ่งมั่น สร้างสรรค์ สมานสามัคคี
ต่อมาในปี พ.ศ. 2546 ศาลรัฐธรรมนูญ ได้มีคำสั่งยุบพรรคไท เนื่องจากไม่ดำเนินการให้เป็นไปตามมาตรา 26 และมาตรา 62 แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541
พรรคไทได้ร่วมกิจกรรมทางการเมืองโดยส่งสมาชิกลงสมัครรับเลือกตั้งในการเลือกตั้งทั่วไป วันที่ 17 พฤศจิกายน พ.ศ. 2539 และการเลือกตั้งทั่วไป วันที่ 6 มกราคม พ.ศ. 2544 ในการเลือกตั้งทั่วไป วันที่ 17 พฤศจิกายน พ.ศ. 2539 นั้น มีผู้สมัครในนามพรรคไทได้รับเลือกตั้งเป็นสมาชิกสภาผู้แทนราษฎรทั้งสิ้น 1 คน คือ นายสุชาติ ตันเจริญ ซึ่งลงสมัครรับเลือกตั้งในเขต 2 จังหวัดฉะเชิงเทรา ซึ่งต่อมาได้เข้าร่วมรัฐบาลกับรัฐบาลของนายชวน หลีกภัย ภายหลังการลาออกจากตำแหน่งนายกรัฐมนตรีของพลเอกชวลิต ยงใจยุทธ
สำหรับการเลือกตั้งทั่วไป วันที่ 6 มกราคม พ.ศ. 2544 นั้นพรรคไทได้ส่งสมาชิกลงรับสมัครรับเลือกตั้งทั้งสิ้นจำนวน 8 คน โดยแบ่งเป็นผู้สมัครในแบบแบ่งเขต 3 คน และแบบบัญชีรายชื่อ (Party List) 5 คนแต่ไม่มีผู้ใดได้รับการเลือกตั้งให้เป็นสมาชิกสภาผู้แทนราษฎรเลย อย่างไรก็ตาม ในการเลือกตั้งครั้งนี้บัญชีรายชื่อของพรรคไท (หมายเลข 19) ได้รับเลือกตั้งทั้งหมด 57,534 คะแนน ซึ่งคิดเป็นร้อยละ 0.20 ไม่ถึงเกณฑ์ขั้นต่ำร้อยละ 5 ที่กำหนดไว้ในรัฐธรรมนูญ ปี 2540 ทำให้พรรคไทไม่ได้รับการจัดสรรที่นั่งในสภาผู้แทนราษฎร
บ๊อบ ออร์ตัน ซีเนียร์
โรเบิร์ต เดล "บ๊อบ" ออร์ตัน () เกิดวันที่ 21 กรกฎาคม ค.ศ. 1929 ในนามสังเวียนมวยปล้ำชื่อว่า บ๊อบ ออร์ตัน ซีเนียร์ เป็นอดีตนักมวยปล้ำอาชีพชาวอเมริกัน มีลูกชายชื่อว่า บ๊อบ ออร์ตัน จูเนียร์ และมีหลานชายชื่อว่า แรนดี ออร์ตัน ปัจจุบันได้เสียชีวิตลงด้วยโรคหัวใจวาย เมื่อวันที่ 16 กรกฎาคม ค.ศ. 2006 ที่ ลาสเวกัส, รัฐเนวาดา
การยอมรับตนเอง
การยอมรับตนเอง คือการยอมรับได้แม้ว่าตนจะมีจุดอ่อนหรือข้อบกพร่อง
แม้ว่าความหมายของการยอมรับตนเองจะเป็นไปตามสามัญสำนึก แต่ก็มีนักวิจัยนิยามอย่างเป็นทางการว่าเป็นความคิดรวบยอดเกี่ยวกับตนเอง ทั้งในแง่บวกและแง่ลบ จากหนังสือของ Shepard เ78855775979 การยอมรับตนเองหมายถึงความพึงพอใจหรือความสุขส่วนตัวเกี่ยวกับตัวเอง และเป็นปัจจัยหนึ่งที่ทำให้มีสุขภาพจิตดี การยอมรับตนเองมักเกี่ยวข้องกับการเข้าใจตนเอง การรับรู้ได้ถึงจุดแข็งและจุดอ่อนของตน แม้ว่าจะเป็นความคิดเห็นส่วนตัว โดยจะแสดงออกทางความรู้สึกเกี่ยวกับตนเองที่คิดว่าเป็นเอกลักษณ์
ในวิชาจิตวิทยาคลินิก และจิตวิทยาเชิงบวกการยอมรับตนเองถือเป็นสิ่งที่ย่อมเกิดขึ้นก่อนที่จะเกิดการเปลี่ยนแปลงใดๆ และอาจลุล่วงได้โดยการหยุดวิจารณ์ และแก้ข้อบกพร่องของตนก่อน แล้วจึงยอมรับการเปลี่ยนแปลงนั้นให้เกิดขึ้นกับตนได้ นั่นคือการยอมให้เกิดข้อบกพร่องขึ้นกับตนเองได้เพียงบางส่วน
พุฒิพัฒน์ กุลปรีชาเศรษฐ์
พุฒิพัฒน์ กุลปรีชาเศรษฐ์ หรือชื่อเดิม บวรทัต พลอยวงศ์ (ชื่อเล่น วอร์ม) เกิด 31 ตุลาคม  พ.ศ. 2531 เป็นนักร้องชาวไทย และเป็นนักร้องหน้าใหม่ของค่ายเพลง โซนี่ มิวสิก เอ็นเตอร์เทนเมนท์ วอร์มมีผลงานเพลงล่าสุด คือ "รักเธอ... อยากเจอเขา"
นายพุฒิพัฒน์ กุลปรีชาเศรษฐ์(วอร์ม) เกิดเมื่อ 31 ตุลาคม  พ.ศ. 2531 ที่นนทบุรี สำเร็จการศึกษาระดับมัธยมศึกษาจากโรงเรียนราชวินิต มัธยม กรุงเทพมหานคร และเข้าศึกษาต่อที่มหาวิทยาลัยเทคโนโลยีพระจอมเกล้าธนบุรี เอกวิทยาการคอมพิวเตอร์ คณะนี้ได้จบการศึกษาแล้ว
ทีเอ็นเอ สแลมไมเวอร์เซรี่
ทีเอ็นเอ สแลมมิเวอร์ซารี่เป็นรายการเพย์-เพอร์-วิวของ โทเทิล นอนสต็อป แอคชั่น เรสต์ลิง ประจำเดือนมิถุนายน โดยจัดขึ้นครั้งแรกเมื่อ ปี 2005 โดยมีแมทช์คิงออฟเมาเทนต์เข้ามาเกี่ยวข้องด้วย
ฉนวนไฟฟ้า
ฉนวนไฟฟ้า () หรือบ้างก็เรียกว่า ไดอิเล็กทริก () คือวัสดุที่มีคุณสมบัติในการกีดกั้นหรือขัดขวางการไหลของกระแสไฟฟ้าหรือวัสดุที่กระแสไฟฟ้าไม่สามารถไหลผ่านได้ ฉนวนที่ดีจะต้องสามารถป้องกันตัวนำไฟฟ้าจากความร้อนหรือของเหลวที่สามารถกัดกร่อนตัวนำไฟฟ้า และสามารถกันน้ำได้ดี ฉนวนที่ใช้หุ้มตัวนำไฟฟ้าต้องมีความต้านทานสูง ต้องไม่ถูกกรดหรือด่างกัดกร่อนได้ตั้งแต่อุณหภูมิ 0 ถึง 200 องศาฟาเรนไฮต์ และต้องไม่ดูดความชื้นในอากาศ
วัสดุบางอย่างเช่น แก้ว กระดาษหรือเทฟลอน มีคุณสมบัติในการเป็นฉนวนไฟฟ้าที่ดีมาก แม้ว่าจะมีค่าความต้านทานไฟฟ้าค่อนต่ำ แต่ก็ถือว่า "ดีพอ" ที่จะใช้เป็นฉนวนของสายไฟและสายเคเบิล รวมไปถึงวัสดุจำพวกโพลิเมอร์บางอย่างที่คล้ายกับยาง และพลาสติก ซึ่งสามารถใช้เป็นฉนวนกับระบบแรงดันต่ำถึงแรงดันปานกลาง (ประมาณหลักร้อยถึงหลักพันโวลต์)
ฉนวนความร้อน
ฉนวนความร้อน คือ วัตถุหรือวัสดุที่มีความสามารถในการสกัดกั้นความร้อนไม่ให้ส่งผ่านจากด้านใดด้านหนึ่งไปยังอีกด้านหนึ่งได้ง่าย ฉนวนกันความร้อนที่ดีจะทำหน้าที่ต้านทานหรือป้องกันมิให้พลังงานความร้อนส่งผ่านจากด้านหนึ่งไปยังอีกด้านหนึ่งได้สะดวก
การเลือกใช้งานฉนวนกันความร้อน
- พิจารณาจากประสิทธิภาพในการต้านทานความร้อน (ค่าR) มีหน่วยเป็น ตารางเมตร-องศาเคลวินต่อวัตต์ (Thermal resistance – R value, m2K/W)
- สภาพการนำความร้อน (ค่า K) มีหน่วยเป็น วัตต์ต่อเมตร-องศาเคลวิน (Thermal conductivity – K value, W/m.K)
ลักษณะของวัสดุฉนวนกันความร้อน
- อลูมิเนียมฟอยล์ มีความมันวาวของผิวแผ่นฟอยล์ มีคุณสมบัติในการสะท้อนความร้อน
- แบบโฟม ทนทานต่อกรดและด่าง น้ำหนักเบา แข็งแรง สามารถคงสภาพเดิมได้แม้จะโดนน้ำหรือความชื้น
- ใยแก้ว มีโพรงอากาศเล็กๆ จำนวนมาก ซึ่งแทรกอยู่ระหว่างเส้นใยแก้ว ทำหน้าเก็บกักความร้อนไว้
- ใยหิน จัดเป็นเส้นใยจากธรรมชาติที่ไม่มีสารประกอบของแอสเบสตอส (Asbestos) จึงปลอดภัยต่อสุขภาพ สามารถกันความร้อนและดูดซับเสียง เทียบเท่ากับฉนวนกันความร้อนใยแก้ว และสามารถทนไฟได้ดีกว่า
ทีเอ็นเอ แซซริฟฟิค
ทีเอ็นเอ แซซริฟฟิคเป็นรายการเพย์-เพอร์-วิวของ โทเทิล นอนสต็อป แอคชั่น เรสต์ลิง ประจำเดือนสิงหาคม โดยจัดขึ้นครั้งแรกเมื่อวันที่ 14 สิงหาคม ค.ศ. 2005 ที่ TNA Impact! Zone ในเมือง Orlando, Florida
ดาร์บี
ดาร์บี () เป็นเมืองในภาคมิดแลนด์สตะวันออกของอังกฤษ ตั้งทางตอนกลางค่อนไปทางเหนือของอังกฤษ บนฝั่งแม่น้ำเดอร์เวนต์ จากการสำรวจประชากรใน ค.ศ. 2001 เป็นเมืองที่มีประชากรอันดับ 18 ในอังกฤษ วัดจากเขตเมือง
เมืองมีชุมทางรถไฟ มีอุตสาหกรรมเครื่องยนต์อากาศยาน เคมีภัณฑ์ สิ่งทอ พลาสติก และเครื่องปั้นเผาที่มีชื่อเสียง เป็นสถานที่เกิดของนักปรัชญาชื่อ เฮอร์เบิร์ต สเปนเซอร์ ใน ค.ศ. 1820
เลออาฟวร์
เลออาฟวร์ () เป็นเมืองในจังหวัดแซน-มารีตีม แคว้นโอต-นอร์ม็องดี ประเทศฝรั่งเศส ตั้งอยู่ทางเหนือ-ตะวันตกของประเทศ บนฝั่งช่องแคบอังกฤษ ทางด้านเหนือของปากแม่น้ำแซน เป็นเมืองท่าที่สำคัญในการส่งสินค้าจากภูมิภาคปารีสและทางตะวันตกเฉียงเหนือของประเทศ มีอุตสาหกรรมการกลั่นน้ำมัน ต่อเรือ เครื่องจักร มีโบสถ์โนเตรอดาม พิพิธภัณฑ์ ที่ตากอากาศริมทะเลทางด้านตะวันตกเฉียงเหนือของเมือง
เมืองนี้ได้รับการพัฒนาเป็นเมืองท่าตั้งแต่คริสต์ศตวรรษที่ 16 เป็นฐานทัพเรือในสมัยจักรพรรดินโปเลียนที่ 1 ในสงครามโลกครั้งที่หนึ่งเป็นฐานทัพสำคัญของฝ่ายสัมพันธมิตร ในสงครามโลกครั้งที่สอง กองทัพเยอรมันเข้ายึดครองระหว่าง ค.ศ. 1940-44 และได้รับความเสียหายอย่างรุนแรง ส่วนใหญ่ของเมืองได้รับการปฏิสังขรณ์ขึ้นใหม่ ในปี ค.ศ. 2005 ได้รับเลือกให้เป็นมรดกโลกจากยูเนสโก
ตีรัสปอล
ตีรัสปอล (; , Tyraspol) เป็นเมืองใหญ่อันดับ 2 ของประเทศมอลโดวา และเป็นเมืองหลวงอย่างไม่เป็นทางการของทรานส์นีสเตรีย ตั้งอยู่บนริมฝั่งตะวันตกของแม่น้ำนีสเตอร์ ตีรัสปอลเป็นเมืองศูนย์กลางภูมิภาคในการผลิตอุตสาหกรรมเบาเช่น เฟอร์นิเจอร์และผลิตภัณฑ์ไฟฟ้า มีการผลิตเหล้าองุ่น
เมืองนี้สร้างขึ้นเมื่อปี ค.ศ. 1792 ถึงแม้ว่าหลายชนชาติอาศัยอยู่นานกว่าพันปี เป็นเมืองหลวงของสาธารณรัฐโซเวียตมอลโดวาในสหภาพโซเวียตจนถึง ค.ศ. 1940 ถูกทำลายอย่างหนักระหว่างสงครามโลกครั้งที่สอง วันฉลองเมืองตรงกับวันที่ 14 ตุลาคม ของทุกปี
สทราซบูร์
สทราซบูร์ () หรือ ชตราสบวร์ค () เป็นเมืองในแคว้นกร็องแต็สต์ ประเทศฝรั่งเศส เป็นเมืองหลวงของจังหวัดบา-แร็ง ตั้งอยู่บนฝั่งแม่น้ำอีลตั้งอยู่ใกล้ชายแดนประเทศเยอรมนี
เป็นเมืองสำคัญด้านอุตสาหกรรมและการค้า ศูนย์กลางการขนส่ง และเมืองท่าริมฝั่งแม่น้ำที่สำคัญ ผลิตตับห่านบด สิ่งทอ สินค้าโลหะ เบียร์ ผลิตภัณฑ์เครื่องหนัง เคมีภัณฑ์ มีอุตสาหกรรมการพิมพ์ การแปรรูปอาหาร และการท่องเที่ยว มีอาคารที่สำคัญ อย่างเช่น มหาวิหารสร้างในสมัยกลาง ซึ่งติดตั้งนาฬิกาดาราศาสตร์สมัยคริสต์ศตวรรษที่ 14 หอการค้า วังของผู้ว่าราชการจังหวัด ศาลาว่าการ พิพิธภัณฑ์ เป็นสถานที่ประชุมของรัฐสภายุโรปมาตั้งแต่ ค.ศ. 1979
เมืองมีความสำคัญมาตั้งแต่สมัยโบราณ เนื่องจากเป็นที่ตั้งทางยุทธศาสตร์ มีการตั้งถิ่นฐานของพวกเคลต์ เคยตกเป็นของโรมัน ถูกทำลายโดยพวกฮั่น พวกแฟรงก์ได้ปฏิสังขรณ์ขึ้นใหม่ ในตอนปลายคริสต์ศตวรรษที่ 5 ใน ค.ศ. 1697 ตกอยู่ภายใต้การปกครองของเยอรมนีระหว่าง ค.ศ. 1871–1918 ในสงครามโลกครั้งที่สองถูกเยอรมันยึดครองระหว่าง ค.ศ. 1940–1944 และได้รับความเสียหายอย่างมาก
แม่น้ำรางอิติกี
แม่น้ำรางอิติกี () เป็นแม่น้ำในประเทศนิวซีแลนด์ อยู่ทางตะวันตกเฉียงใต้ของเกาะเหนือ ไหลไปทางใต้และตะวันตกเฉียงใต้ ลงสู่ช่องแคบคุก มีความยาว 185 กิโลเมตร
ในปี ค.ศ. 1897 เกิดน้ำท่วมแม่น้ำทำให้สะพานทั้ง 6 แห่งถูกทำลาย ท่าเรือปากแม่น้ำก็ถูกทำลายไปและไม่มีการสร้างใหม่ กิจกรรมสันทนาการที่นิยม คือการล่องเรือเจ็ต ตกปลา และมีหุบเขาลึก ที่มีกิจกรรมผจญภัยอย่างเช่นการเล่นบันจีจัมป์ เป็นต้น นอกจากนั้นยังเคยเป็นสถานที่ถ่ายทำภาพยนตร์ของปีเตอร์ แจ็กสัน เรื่อง ""
พระครูสุวิชานวรวุฒิ (ปี้ ทินฺโน)
พระครูสุวิชานวรวุฒิ (หลวงพ่อปี้ ทินฺโน 15 ตุลาคม 2445 - 11 มกราคม 2517 ) พระเกจิคณาจารย์ชาวสุโขทัย ที่มีวิทยาคมเป็นที่เลื่องลือ มีประวัติการเดินทางธุดงค์เป็นเวลาหลายปี ในหลายจังหวัด คือ เมืองร่างกุ้ง ประเทศพม่า ปาดังเบซา ประเทศมาเลเซีย เป็นต้น เป็นพระที่มีความเพียรสูง เคร่งครัดในพระธรรมวินัยและมีความมานะอดทนเป็นเลิศ ท่านเป็นศิษย์พระราชประสิทธิคุณ (ทิม ยสทินฺโน) แห่งวัดราชธานี และอดีตเจ้าคณะจังหวัดสุโขทัย
พระครูสุวิชานวรวุฒิ มีนามเดิมก่อนบวชว่า ปี้ นามสกุล ชูสุข (คำว่า "ปี้" หมายถึง เงินตราสมัยโบราณ) เกิดเมื่อวันพุธที่ 15 ตุลาคม 2445 ตรงกับวันขึ้น 14 ค่ำ เดือน 11 ปีขาล ณ ตำบลลานหอย อำเภอบ้านด่านลานหอย  จังหวัดสุโขทัย 
การศึกษาแต่เดิมส่วนใหญ่เป็นการศึกษาในวัด ที่มีพระ หรือฑิตที่ลาสิกขาไปเป็นผู้สอน หลวงพ่อปี้ ทินฺโน ในวัยเยาว์ คือเมื่ออายุประมาณ 12 ปี ทางครอบครัวบิดามารดา ได้นำไปฝากไว้กับพระอธิการหน่าย น้อยผล เจ้าอาวาสวัดเชิงคีรี ตำบลลานหอย อำเภอบ้านด่านลานหอย จังหวัดสุโขทัย โดยเริ่มแรกได้เรียนหนังสือมูลบทบรรพกิจเบื้องต้น ทั้งหนังสือไทยและหนังสือขอม หลวงพ่อปี้ ในวัยเยาว์มีความสามารถอ่านเขียนหนังสือไทยและหนังสือขอมได้เป็นอย่างดี จนเป็นที่พอใจของพระผู้สอน และทางครอบครัว ต่อมาเมื่ออายุได้ 16 ปี จึงได้กลับบ้านเพื่อไปประกอบอาชีพทางการเกษตรอันเป็นอาชีพของครอบครัว 
เมื่อวันที่ 10 พฤษภาคม 2475 หลวงพ่อปี้ ทินฺโน เมื่ออายุครบบวช 20 ปี จึงเข้ารับการอุปสมบท ณ พัทธสีมา วัดสังฆาราม ตำบลบ้านด่าน อำเภอบ้านด่านลานหอย จังหวัดสุโขทัย มีพระครูวินัยสาร (ทิม ยสฺทินโน)วัดราชธานี เจ้าคณะอำเภอเมืองสุโขทัย เป็นพระอุปัชฌาย์ พระอธิการน้อย เป็นพระกรรมวาจาจารย์ ได้ฉายาว่า ทินโน เมื่ออุปสมบทแล้วได้จำพรรษาอยู่ที่วัดเชิงคีรี ตำบลลานหอย อำเภอบ้านด่านลานหอย  จังหวัดสุโขทัย
หลวงพ่อปี้ ทินโน ได้เกิดอาพาธ จนต้องนำส่งโรงพยาบาล ประกอบกับชราภาพ ท่านจึงมรณภาพด้วยโรคไตไม่ทำงาน และหัวใจวาย เมื่อวันที่ 11 มกราคม 2517 ณ โรงพยาบาลสุโขทัย ด้วยอาการสงบ สิริอายุ 71 ปี 2 เดือน 26 วัน
พรรคเอกภาพ
พรรคเอกภาพ () เป็นพรรคการเมืองของประเทศไทย ก่อตั้งขึ้นเมื่อวันที่ 10 มีนาคม พ.ศ. 2526 ในนาม พรรคประชาไทย โดยมีนายทวี ไกรคุปต์ เป็นหัวหน้าพรรค ต่อมาในวันที่ 27 พฤษภาคม พ.ศ. 2529 พรรคประชาไทยได้เปลี่ยนชื่อเป็นพรรครวมไทย และได้เปลี่ยนชื่ออีกครั้งเป็น พรรคเอกภาพ โดยได้ยุบรวมพรรคการเมืองขนาดเล็ก จำนวน 3 พรรค คือ พรรคกิจประชาคม ของนายบุญชู โรจนเสถียร พรรคก้าวหน้า ของนายอุทัย พิมพ์ใจชน และพรรคประชาชน ของนายเฉลิมพันธ์ ศรีวิกรม์ เข้ามารวมกับพรรครวมไทยและมี ส.ส.จากการรวมตัวในครั้งนี้จำนวน 61 คน และถือเป็นพรรคใหญ่อันดับ 2 ในสภาผู้แทนราษฎรขณะนั้น
ในช่วงแรกของการจัดตั้งพรรค ได้มีการมอบหมายให้ ณรงค์ วงศ์วรรณ หัวหน้าพรรครวมไทย ซึ่งเป็นพรรคที่ใหญ่ที่สุดในกลุ่มเป็นหัวหน้าพรรคคนแรก และมี เฉลิมพันธ์ ศรีวิกรม์ หัวหน้าพรรคประชาชน ซึ่งมีจำนวน ส.ส.เป็นอันดับ 2 เป็นเลขาธิการพรรคคนแรกอีกด้วย โดยภายหลังจากการรวมพรรคกันไม่นาน พรรคก็เข้าร่วมรัฐบาล พล.อ.ชาติชาย ชุณหะวัน เมื่อได้รับพระบรมราชโองการแต่งตั้งเป็นนายกรัฐมนตรี เป็นสมัยที่ 2
พรรคประชาไทย จดทะเบียนตามพระราชบัญญัติพรรคการเมือง พ.ศ. 2524 เมื่อวันที่ 10 มีนาคม พ.ศ. 2526 โดยจดทะเบียนเป็นลำดับที่ 15/2526 มีนาย ทวี ไกรคุปต์ เป็นหัวหน้าพรรคและนาย สันติ ชัยวิรัตนะ เป็นเลขาธิการพรรค
ต่อมาในวันที่ 27 พฤษภาคม พ.ศ. 2529 พรรคประชาไทยได้ยื่นเปลี่ยนแปลงชื่อพรรคเป็น "พรรครวมไทย" พร้อมกับเปลี่ยนแปลงคณะกรรมการบริหารพรรคชุดใหม่
พรรครวมไทย () เปลี่ยนชื่อมาจาก "พรรคประชาไทย" จากการประชุมพรรคเมื่อวันที่ 26 พฤษภาคม พ.ศ. 2529 พร้อมกับได้คณะกรรมการบริหารพรรคชุดใหม่ที่นำโดยนาย ณรงค์ วงศ์วรรณ อดีตรองหัวหน้า พรรคชาติไทย ในฐานะหัวหน้าพรรค และนาย ปิยะณัฐ วัชราภรณ์ เป็นเลขาธิการพรรค
ใน การเลือกตั้ง 27 กรกฎาคม พ.ศ. 2529 พรรครวมไทยได้ ส.ส. เข้าสภาทั้งสิ้น 19 คน
ต่อมาใน การเลือกตั้ง 24 กรกฎาคม พ.ศ. 2531 พรรครวมไทยได้ ส.ส. เข้าสภาทั้งสิ้น 34 คนก่อนจะประกาศยุบรวมพรรคเข้ากับพรรคการเมืองขนาดเล็ก 3 พรรคคือ พรรคกิจประชาคม พรรคก้าวหน้า และ พรรคประชาชน กลายเป็น พรรคเอกภาพ เมื่อวันที่ 19 มกราคม พ.ศ. 2532 ทำให้พรรคเอกภาพได้ ส.ส. ในสภาทั้งหมด 61 คนกลายเป็นพรรคการเมืองที่มี ส.ส. ในสภามากที่สุดเป็นอันดับ 2 เป็นรองแค่ พรรคชาติไทย ที่มี ส.ส. ในสภามากถึง 87 คน
ต่อมาเปลี่ยนชื่ออีกครั้งเป็น พรรคเอกภาพ โดยได้ยุบรวมพรรคการเมืองขนาดเล็ก จำนวน 3 พรรค คือ พรรคกิจประชาคม ของนายบุญชู โรจนเสถียร พรรคก้าวหน้า ของนายอุทัย พิมพ์ใจชน และพรรคประชาชน ของนายเฉลิมพันธ์ ศรีวิกรม์ เข้ามารวมกับพรรครวมไทยและมี ส.ส.จากการรวมตัวในครั้งนี้จำนวน 61 คน และถือเป็นพรรคใหญ่อันดับ 2 ในสภาผู้แทนราษฎรขณะนั้น
พรรคเอกภาพ ได้ดำเนินกิจกรรมทางการเมืองมาอย่างต่อเนื่อง ตั้งแต่ในชื่อพรรคประชาไทย (2526-2529) พรรครวมไทย (2529-2532) และพรรคเอกภาพ (2532-2545) มีผู้บริหารพรรค ดังนี้
ก่อนการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 นายณรงค์ และนายเฉลิมพันธ์ พร้อมด้วยสมาชิกจำนวนหนึ่งได้ลาออกจากพรรค และย้ายไปอยู่กับพรรคสามัคคีธรรม ส่งผลให้พรรคเอกภาพกลับมาเป็นพรรคขนาดเล็กอีกครั้ง ต่อมานายอุทัย พิมพ์ใจชน ได้รื้อฟื้นพรรคขึ้นมา จนกระทั่งก่อนการเลือกตั้งสมาชิกสภาผู้แทนราษฎรในประเทศไทย พ.ศ. 2544 สมาชิกพรรคเอกภาพ ได้ลาออกไปร่วมงานการเมืองกับพรรคไทยรักไทยเกือบทั้งหมด อาทิ ไชยยศ สะสมทรัพย์ หัวหน้าพรรค จนเป็นเหตุให้พรรคเอกภาพหมดบทบาททางการเมืองลงไป
ศาลรัฐธรรมนูญ ได้มีคำสั่งที่ 2/2545 ลงวันที่ 17 มกราคม พ.ศ. 2545 ให้ยุบพรรคเอกภาพ เนื่องจากไม่ดำเนินการตามมาตรา 35 และมาตรา 62 แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541
หลุยส์ เดอ เบรย
หลุยส์-วิกตอร์-ปีแยร์-แรมง ดุ๊กเดอ เบรย ที่ 7 (; FRS; 15 สิงหาคม ค.ศ. 1892- 19 มีนาคม ค.ศ. 1987) เป็นนักฟิสิกส์และนักวิทยาศาสตร์รางวัลโนเบลชาวฝรั่งเศส เป็นสมาชิกคนที่ 16 ที่ได้รับเลือกตั้งให้ดำรงตำแหน่ง seat 1 ของบัณฑิตยสถานฝรั่งเศส เมื่อปี ค.ศ. 1944 รวมถึงเป็นเลขาธิการตลอดชีพของสมาคมวิทยาศาสตร์แห่งฝรั่งเศส
ปี ค.ศ. 1945 เดอ เบรย ได้เป็นที่ปรึกษาของ French High Commission of Atomic Energy จากความพยายามเชื่อมโยงอุตสาหกรรมกับวิทยาศาสตร์เข้าด้วยกัน เขาเป็นผู้ก่อตั้งศูนย์กลศาสตร์ประยุกต์ที่ สถาบันอ็องรี ปวงกาเร เป็นแรงบันดาลใจให้ก่อตั้งสถาบันนานาชาติวิทยาการควอนตัมโมเลกุล (International Academy of Quantum Molecular Science) และได้เป็นสมาชิกชุดแรกๆ ของสถาบันนี้ เดอ เบรย ได้รับรางวัลคาลิงกา (Kalinga Prize) จากองค์การยูเนสโกเมื่อปี ค.ศ. 1952 สำหรับผลงานที่ทำให้ความรู้ด้านวิทยาศาสตร์เป็นที่นิยมอย่างกว้างขวาง เขาได้รับเลือกเป็นสมาชิกต่างชาติในราชสมาคมแห่งลอนดอนเมื่อวันที่ 23 เมษายน ค.ศ. 1953 ปี ค.ศ. 1961 เขาได้รับบรรดาศักดิ์อัศวินแห่งแกรนด์ครอส
ผลงานทฤษฎีทางฟิสิกส์ที่สำคัญ ได้แก่
รอยัลเพนส์
รอยัลเพนส์ (; โดยตัวอาร์สะกดด้วยสัญลักษณ์ Rx เป็น ""℞oyal Pains"") มีชื่อไทยว่า "แฮงค์ ยอดคุณหมอมือทอง" เป็นภาพยนตร์ซีรีส์ทางการแพทย์-ขบขัน อเมริกัน ออกอากาศทางช่องยูเอสเอเนตเวิร์กตั้งแต่ปี พ.ศ. 2552 นำแสดงโดย มาร์ก ฟิวเออร์สไตน์
ฟิวเออร์สไตน์รับบทเป็น แฮงค์ ลอว์สัน แพทย์ประจำห้องฉุกเฉินของโรงพยาบาลใหญ่ในนิวยอร์ก ที่ถูกไล่ออกจากงานเนื่องจากตัดสินใจทำการช่วยชีวิตเด็กข้างถนนที่ประสบอุบัติเหตุ แทนที่จะช่วยชีวิตผู้บริหารโรงพยาบาลที่ถูกส่งเข้าห้องฉุกเฉินในเวลาเดียวกัน แฮงค์ปลีกตัวไปพักผ่อนในย่านแฮมป์ตัน ชุมชนบ้านพักตากอากาศของผู้มีอันจะกิน ทางตะวันออกของลองไอแลนด์ รัฐนิวยอร์ก พร้อมกับ เอแวน ลอว์สัน (รับบทโดย พอโล คอนสแตนโซ) น้องชายนักบัญชี ทั้งคู่ตัดสินใจเริ่มธุรกิจ "แพทย์ตามสั่ง" หรือบริการการแพทย์ส่วนตัว (concierge medicine) โดยมี ดีเวีย (รับบทโดย เรชมา เศรษฐี) นักเทคนิคการแพทย์เชื้อสายอินเดีย เป็นผู้ช่วยแพทย์ ในขณะเดียวกันแฮงค์ก็ได้พบรักกับ จิล (รับบทโดย จิล ฟลินต์) ผู้บริหารโรงพยาบาลท้องถิ่นที่มีอุดมการณ์ที่จะตั้งคลินิกรักษาโรคให้กับชุมชนโดยไม่ต้องเสียค่าใช้จ่าย
รอยัลเพนส์เป็นภาพยนตร์โทรทัศน์เรื่องหนึ่งที่ได้รับความนิยมสูง ตอนปฐมทัศน์มียอดผู้ชมถึง 5.57 ล้านคน และมียอดเพิ่มขึ้นในสัปดาห์ที่สองและสามเป็น 5.59 และ 6.5 ล้านคน ตามลำดับ ถึงปัจจุบันออกอากาศไปแล้ว 2 ฤดูกาล จำนวน 30 ตอน และมีการสร้างอีก 18 ตอน ในฤดูกาลที่สาม
พระมงคลสุนทร (โถม กลยาโณ)
พระมงคลสุนทร (โถม กลยาโณ ) อดีตเจ้าอาวาสวัดธรรมปัญญาราม อดีตเจ้าคณะจังหวัดสุโขทัย เป็นพระเกจิคณาจารย์ชาวสุโขทัย หลวงปู่โถม เป็นพระที่มีวิชาแก่กล้า เก่งทั้งทางด้านวิปัสสนากรรมฐานและพุทธาคม ทั้งยังมีความรู้ในเรื่องของการปั้นพิมพ์และการหล่อพระแบบโบราณ ท่านได้จัดสร้างวัตถุมงคลออกมาจำนวนมาก ซึ่งเป็นที่นิยมแสวงหากันมากในหมู่ศิษย์ ด้วยเพราะมีพุทธานุภาพสูงด้านเมตตามหานิยม และคงกระพันแคล้วคลาด หลวงปู่โถมมีลูกศิษย์มากมายในจังหวัดสุโขทัยและจังหวัดในแถบหัวเมืองภาคเหนือแทบทุกจังหวัด
พระมงคลสุนทร มีนามเดิมว่า โถม ขำแย้ม เกิดเมื่อวันจันทร์ที่ 30 พฤษภาคม 2464 ตรงกับเดือน 6 ปีระกา ที่หมู่ 3 ตำบลโตนด อำเภอคีรีมาศ จังหวัดสุโขทัย 
พระมงคลสุนทร ในวัยเยาวร์ เมื่อถึงวัยสำควร ได้เข้ารับการศึกา และ สำเร็จการศึกษาระดับชั้นประถมศึกษาปีที่ 3 จากโรงเรียนประชาบาล วัดวาลุการาม ตำบลโตนดอำเภอคีรีมาศ จังหวัดสุโขทัย เมื่อ พ.ศ,2473
เมื่ออายุ 20 ปีบริบูรณ์ ได้เข้าพิธีอุปสมบท เพื่อตอบแทนพระคุณบุพการี วันที่ 17 เมษายน 2484 ณ พัทธสีมาวัดวาลุการาม ตำบลโตนดอำเภอคีรีมาศ จังหวัดสุโขทัยซึ่งเป็นวัดบ้านเกิด โดยมีพระครูคีรีมาศเมธี วัดวาลุการาม เป็นพระอุปัชฌาย์ 
ลำดับสมณศักดิ์
พระมงคลสุนทร หรือหลวงปู่โถม กลฺยาโณ ได้ละสังขารลงอย่างสงบ หลังจากเข้ารับการรักษาอาการอาพาธด้วยโรคชรา ที่ห้องไอซียู โรงพยาบาลสุโขทัย เมื่อเวลา 14.08 น. ของวันวันที่ 6 ตุลาคม พ.ศ. 2548 สิริอายุ 84 พรรษา 64
อีอาร์ (ภาพยนตร์ชุดทางโทรทัศน์)
อีอาร์ () เป็นภาพยนตร์โทรทัศน์ทางการแพทย์อเมริกัน ริเริ่มโดยไมเคิล ไครช์ตัน ร่วมมือกับแอมบลินเอนเตอร์เทนเมนต์ของสตีเวน สปีลเบิร์ก และวอร์เนอร์บราเธอร์ส ออกอากาศทางเอ็นบีซีต่อเนื่องกัน 15 ฤดูกาล ตั้งแต่ปี ค.ศ. 1994 ถึง 2009 เนื้อเรื่องกล่าวถึงการทำงานของบุคลากรในห้องฉุกเฉิน (emergency room หรือ ER) ของโรงพยาบาลแห่งหนึ่งในชิคาโก รัฐอิลลินอยส์ ซึ่งมีผู้ป่วยฉุกเฉินเข้ามารับการรักษาตลอดทั้งวัน
ไครช์ตันร่างบทภาพยนตร์เรื่องนี้มาตั้งแต่ปี 1974 จากประสบการณ์ส่วนตัวที่เคยเป็นแพทย์ประจำห้องฉุกเฉิน และได้พิจารณาที่สร้างภาพยนตร์จากบทนี้ หลังการทำงานร่วมกับสตีเวน สปีลเบิร์ก ใน "จูราสสิกปาร์ก" (1993) แต่ได้ตัดสินใจสร้างเป็นภาพยนตร์โทรทัศน์แทน
ซูถง
ซูถง (, เกิด พ.ศ. 2507) เป็นนามปากกาของนักเขียนชาวจีนชื่อ 童忠贵
ซูถงถูกเรียกว่าเป็นหนึ่งในนักเขียนที่เป็นผู้บุกเบิกงานเขียนยุคใหม่ของประเทศจีน เขามีผลงานเขียนนิยาย 7 เล่ม และเรื่องสั้นกว่า 200 เรื่อง ผลงานหลายส่วนได้ถูกแปลออกมาในภาษาอังกฤษ เยอรมัน อิตาลี และฝรั่งเศส
หนังสือที่เป็นรู้จักดีคือ 妻妾成群 (Wives and Concubines) ตีพิมพ์ในปี พ.ศ. 2533 และมีการนำมาแปลและดัดแปลงในไทยในชื่อ มงกุฎดอกส้ม โดย ถ่ายเถา สุจริตกุล ตีพิมพ์โดยสำนักพิมพ์แสงดาว และมีการนำมาแปลในชื่อ ผู้หญิงคนที่สี่ชิงโคมแดง โดย จิตราภรณ์ วนัสพงศ์ ในปี 2537 และได้ถูกนำมาทำเป็นภาพยนตร์ในชื่อ "Raise the Red Lantern" (大红灯笼高高挂, Dà Hóng Dēnglóng Gāogāo Guà) ของจาง อี้โหมว
ออซัม คอง
กีอา มิเชล สตีเวนส์ (Kia Michelle Stevens) เกิดวันที่ 4 กันยายน ค.ศ. 1977 เป็นนักมวยปล้ำอาชีพชาวอเมริกันเชื้อสายแอฟริกัน เป็นนักมวยปล้ำของโทเทิล นอนสต็อป แอคชั่น เรสต์ลิง (TNA) ใช้ชื่อว่า ออซัม คอง (Awesome Kong) ในเดือนธันวาคม 2010 ได้เซ็นสัญญาให้กับสมาคม WWE ใช้ชื่อว่า คาร์มา (Kharma) เปิดตัวครั้งแรกในเอ็กซ์ตรีมรูลส์ (2011) โดยมาเล่นงานมิเชล แมคคูล หลังจากที่แมคคูลแพ้ให้กับเลย์ลา ต่อมาไม่นานเธอได้ตั้งครรภ์และต้องพักการปล้ำเป็นเวลา 9 เดือน ในรอยัลรัมเบิล (2012) เธอได้เข้าร่วมแมตช์รอยัลรัมเบิล เป็นลำดับที่21 แต่ก็ตกรอบไป ในเดือนกรกฎาคม 2012 เธอได้ถูกไล่ออกจาก WWE และได้ย้ายกลับไป TNA อีกครั้งในปี 2015 ในชื่อเดิม ออซัม คอง
วันที่ 30 พฤษภาคม 2011 เธอได้ประกาศว่าเธอตังครรภ์ลูกคนแรก เธอได้เผยความจริงกับสำนักข่าว TMZ แล้วว่าเธอได้แท้งลูกในท้องจากเดิมที่มีข่าวว่าเธอได้คลอดลูกเมื่อวันที่ 31 ธันวาคม เรื่องทุกอย่างกลับไม่เป็นไปตามนั้น หลังจากเธอยอมเปิดใจกับสำนักข่าว TMZ ว่าความจริงแล้วเธอแท้งลูกในท้องของเธอและไม่ได้คลอดออกมาแต่อย่างใด เธอบอกกับ TMZ ว่าเธอเสียใจมากกับการสูญเสียลูกไปและทำให้เธอโกหกต่อเพื่อนๆของเธอว่าเธอคลอดลูกออกมาโดยมีสุขภาพแข็งแรงสมบูรณ์ เพราะจิตใจของเธอสับสนมากและไม่กล้าที่จะเปิดเผยความจริงต่อสาธารณชน หลังจากที่เธอประกาศออกโทรทัศน์ไปแล้วว่าเธอได้ตั้งครรภ์ เธอสามารถทำใจได้ในที่สุด และต้องการช่วยเหลือผู้หญิงคนอื่นที่ต้องพบกับประสบการณ์แบบเดียวกับเธอ และบอกกับ TMZ อีกว่าเธอได้บริจาคเงินให้กับหลายๆ หน่วยงานที่เกี่ยวข้องแล้ว และเธอจะเปิดเผยรายละเอียดเกี่ยวกับหน่วยงานการกุศลของเธอทาง ทวิตเตอร์ ในอนาคตอันใกล้นี้
แจ็ก คอลลิสัน
แจ็ก เดวิด คอลลิสัน () เกิดเมื่อวันที่ 2 ตุลาคม ค.ศ. 1988 เป็นนักฟุตบอลทีมชาติเวลส์ของสโมสรฟุตบอลปีเตอร์โบโร ยูไนเต็ด ในฟุตบอลลีกวัน
คอลลิสันเคยเล่นในระดับพรีเมียร์ลีกให้กับเวสต์แฮม ยูไนเต็ดในตำแหน่งกองกลาง ก่อนจะย้ายลงไปเล่นในลีกเดอะ แชมเปียนชิพกับวีแกน แอธเลติกในช่วงท้ายของฤดูกาล 2013-2014 ด้วยสัญญายืมตัว จากนั้นได้เซ็นสัญญากับสโมสร อิปสวิช ทาวน์ในปี 2014 และปีเตอร์โบโร ยูไนเต็ด ในปี 2015
คอลลิสันเป็นผลผลิตจากสถาบันเยาวชนของเวสต์แฮมที่มีความก้าวหน้าอย่างรวดเร็ว จากนักฟุตบอลฝึกหัดก้าวสู่ทีมชุดใหญ่ เล่นในพรีเมียร์ลีก เมื่อเขาอายุได้เพียง 16 ปี เขาเล่นได้หลายตำแหน่งในแผงกองกลาง
สแลมไมเวอร์เซรี่ VIII
สแลมไมเวอร์เซรี่ VIII () เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) โดยจะจัดในวันที่ 13 มิถุนายน ค.ศ. 2010 ที่ TNA Impact! Zone เมือง Orlando, Florida โดยจัดต่อจากศึก แซซริฟฟิค (2010) เป็นครั้งที่ 6 ของศึกสแลมไมเวอร์เซรี่ โดยเป็นรวมนักมวยปล้ำจากสมาคม TNA
ทีเอ็นเอ วิคตอรี่ โรด
ทีเอ็นเอ วิคตอรี่ โรดเป็นรายการเพย์-เพอร์-วิวของ โทเทิล นอนสต็อป แอคชั่น เรสต์ลิง ประจำเดือนมีนาคม โดยจัดขึ้นครั้งแรกเมื่อ ปี 2004 ในเดือนพฤศจิกายนเพียงแค่ปีเดียว ก็ได้ย้ายมาจัดในเดือนกรกฎาคม ต่อมาได้ย้ายมาจัดในเดือนมีนาคมในปี 2011
โอะกะดะ อิโซ
โอะคะดะ อิโซ () เป็นซะมุไรชาวญี่ปุ่นในช่วงปลายยุคเอโดะ ผู้ถูกกล่าวขวัญในฐานะ 1 ใน 4 มือสังหารแห่งยุคบะคุมะสึ ชาติกำเนิดเป็นชาวแคว้นโทะซะ เขาทำงานในฐานะมือสังหารในกรุงเคียวโตะให้กับทะเกะชิ ฮัมเปตะ ผู้นำกลุ่มซะมุไรโทะซะคินโนโท ซึ่งจัดเป็นหนึ่งในกลุ่มขับไล่ชาวต่างชาติหัวรุนแรงในยุคนั้น
ทาเกจิ ซูอิซัง
ทาเกจิ ซูอิซัง () (24 ตุลาคม ค.ศ. 1829 – 11 พฤษภาคม ค.ศ. 1865) หรือที่รู้จักกันในชื่อ ทาเกจิ ฮัมเปตะ () เป็นซามูไรชาวแคว้นโทซะในช่วงยุคบากูมัตสึของประเทศญี่ปุ่น
ทาเกจิ ซูอิซัง เป็นผู้นำกลุ่มโทซะกินโนโต หรือ "กลุ่มผู้ภักดีแห่งโทซะ" ซึ่งสนับสนุนแนวคิด "ซนโนโจอิ" หรือ "เทิดทูนจักรพรรดิ ขับคนป่าเถื่อน" และเพื่อให้บรรลุวัตถุประสงค์ดังกล่าว เขาได้พยายามเข้ามามีอำนาจควบคุมแคว้นโทซะและพยายามดึงซากาโมโตะ เรียวมะ เพื่อนซามูไรหัวก้าวหน้าชาวแคว้นโทซะ ให้เข้าร่วมกลุ่มด้วย ต่อมาเมื่อทางแคว้นโทซะดำเนินการกวาดล้างซามูไรระดับล่างที่สนับสนุนแนวคิดซนโนโจอิ ทาเกจิได้ถูกจับกุมเนื่องจากต้องสงสัยว่าเป็นผู้อยู่เบื้องหลังการลอบสังหารโยชิดะ โทโย อดีตขุนนางชั้นสูงของแคว้นโทซะซึ่งมีแนวคิดปฏิรูปประเทศด้วยการยอมค้าขายกับต่างชาติ และถูกตัดสินให้จบชีวิตตนเองด้วยการคว้านท้อง
อนึ่ง นอกจากจะเป็นผู้นำกลุ่มโทซะกินโนโตแล้ว ทาเกจิ ซูอิซัง ยังเป็นหัวหน้าของโอกาดะ อิโซ และทานากะ ชิมเบ ผู้เป็น 2 ใน 4 มือสังหารผู้ลือชื่อในยุคบากูมัตสึ
ออกแลนด์
ออกแลนด์ (, ) ในภาษาเมารีออกแลนด์มีชื่อว่า Tamaki-Makau-Rau แปลว่า หญิงสาวที่มีผู้มาขอความรักถึง 100 คน
เป็นเขตเมืองที่ใหญ่ที่สุดในประเทศนิวซีแลนด์ มีประชากรประมาณ 1,413,700 คน คิดเป็นร้อยละ 31 ของประเทศ
โอกแลนด์
โอกแลนด์ () อาจหมายถึง
วรรษพร วัฒนากุล
วรรษพร วัฒนากุล เกิดวันที่ 13 ตุลาคม พ.ศ. 2530 เป็นนักแสดง เข้าสู่วงการบันเทิงจากเวทีประกวดเส้นทางบันเทิง ค้นหาพิธีกรหน้าใหม่และการประกวด มิสไทยแลนด์ยูนิเวิร์ส 2010 ได้ตำแหน่งรองอันดับ 1 และตำแหน่ง Miss Earth-Water พร้อม Miss Photogenic จากการประกวด มิสเอิร์ธ 2010 ที่ประเทศ เวียดนาม และได้เซ็นสัญญาเป็นนักแสดงของช่อง 7 HD ผลงานที่ทำให้เธอมีชื่อเสียง คือ ละครเรื่อง ป่านางเสือ หลังจากที่ เอี๊ยม วรรษพร ได้เดินทางกลับจากการประกวด Miss Earth 2010
ภูมิลำเนาเป็นคนจังหวัดเชียงราย มีพี่น้องเป็นผู้หญิงทั้งหมด 3 คน เคยเรียนที่โรงเรียนเตรียมอุดมศึกษาในชั้นมัธยมศึกษาปีที่ 4 - 6 และจบการศึกษาปริญญาตรีจากคณะนิเทศศาสตร์ จุฬาลงกรณ์มหาวิทยาลัย สาขาวิชาสื่อสารการแสดง เกียรตินิยมอันดับ 1
แม่น้ำลี้
น้ำแม่ลี้ หรือ แม่น้ำลี้ เป็นแม่น้ำสำคัญในจังหวัดลำพูน ต้นกำเนิดจากดอยขุนแม่กวง ในอำเภอทุ่งหัวช้าง ไหลผ่านอำเภอลี้ อำเภอบ้านโฮ่ง และอำเภอแม่ทา ไหลลงสู่แม่น้ำปิงที่อำเภอจอมทอง จังหวัดเชียงใหม่ โดยมีความยาวทั้งสิ้น 210 กิโลเมตร
เทศบาลตำบลเสาไห้
เทศบาลตำบลเสาไห้ อำเภอเสาไห้ จังหวัดสระบุรีจากหลักฐานอ้างอิง หนังสือเสด็จประพาสต้น เมื่อครั้งกระนั้นในบริเวณนี้เป็นเพียงหมู่บ้านเล็กที่ชื่อว่า บ้านไผ่ล้อมน้อย มิได้มีความสำคัญใดเลย ต่อมาเกิดการฉุดลากนำเสาร้องไห้มาไว้ที่วัดสูง ทำให้มีผู้มาสักการะมากมาย จนต่อได้เปลี่ยนชื่อเป็น ตำบลเสาไห้ ในที่สุด
ช่องแคบโดเวอร์
ช่องแคบโดเวอร์ () หรือ ช่องแคบกาแล () เป็นส่วนที่แคบที่สุดของช่องแคบอังกฤษ โดยมีส่วนที่แคบที่สุดมีความกว้างเพียง 34 กิโลเมตรระหว่างเซาท์ฟอร์แลนด์ (South Foreland) ที่ตั้งอยู่ห่างจากเมืองโดเวอร์ในเทศมณฑลเคนต์ของสหราชอาณาจักร 6 กิโลเมตร กับแหลมกรีเน (Cap Gris Nez) ใกล้เมืองกาแลในจังหวัดปาดกาแลของประเทศฝรั่งเศส โดย ณ จุดนี้เอง ที่มีผู้คนมากมายมาท้าทายด้วยการว่ายน้ำข้ามช่องแคบอังกฤษ
การเดินเรือจากมหาสมุทรแอตแลนติกไปยังทะเลเหนือและทะเลบอลติกส่วนใหญ่จะผ่านช่องแคบโดเวอร์ มากกว่าจะใช้เส้นทางทางตอนเหนือของสกอตแลนด์ที่อ้อมกว่าและอันตรายกว่า ทำให้ช่องแคบโดเวอร์เป็นทางน้ำที่มีการเดินเรือคับคั่งที่สุด โดยมีเรือพาณิชย์กว่า 400 ลำเดินทางผ่านช่องแคบนี้ในแต่ละวัน ซึ่งก่อให้เกิดปัญหาด้านความปลอดภัยอย่างมาก โดยมียามฝั่งอังกฤษคอยดูแลความเรียบร้อยในการเดินเรือตลอด 24 ชั่วโมง
นอกจากเรือที่เดินทางไปมาระหว่างมหาสมุทรแอตแลนติกกับทะเลเหนือแล้ว ยังมีเรือข้ามฟากเดินทางระหว่างเมืองโดเวอร์กับเมืองกาแลและบูลอญ-ซูร์-แมร์ โดยเรือข้ามฟากเคยเป็นวิธีเดียวในสำหรับผู้เดินทางทางรถยนต์ในการข้ามช่องแคบอังกฤษก่อนการเปิดให้บริการอุโมงค์ลอดช่องแคบอังกฤษที่ขุดลึกไปจากก้นทะเล 45 เมตร
มาอาซีน
มาอาซีน (Maasin) เป็นเมืองในจังหวัดเซาเทิร์นเลย์เต ประเทศฟิลิปปินส์ เป็นเมืองหลักและเมืองท่า ตั้งอยู่บนฝั่งตะวันตกเฉียงใต้ของเกาะเลย์เต จากการสำรวจประชากร ใน ค.ศ. 2007 มีประชากร 79,737 คน
หนังสือเดินทางญี่ปุ่น
หนังสือเดินทางญี่ปุ่น เป็นหนังสือเดินทางที่ออกให้แก่พลเมืองญี่ปุ่นที่จะเดินทางออกนอกประเทศหนังสือเดินทางของประเทศญี่ปุ่นที่ออกหลังวันที่ 20 มีนาคม 2549 จะเป็นหนังสือเดินทางอิเล็กทรอนิกส์ทั้งหมด
หนังสือเดินทางของประเทศญี่ปุ่นจะมีตราแผ่นดินระบุไว้ที่หน้าปก และจะมีคำเป็นภาษาญี่ปุ่นระบุไว้ด้านบนว่า ""นิปปงโกะกุ เรียวเก็ง"" () มีความหมายว่า "หนังสือเดินทางแห่งญี่ปุ่น" หนังสือเดินทางสำหรับผู้ที่มีอายุ 5 ปีจะมีสีน้ำเงินเข้ม ส่วนผู้ที่มีอายุ 10 ปีจะมีสีเลือดหมู ยกเว้นหนังสือเดินทางอย่างเป็นทางการ จะใช้สีเขียวเข้ม และหนังสือเดินทางทูต จะมีสีน้ำตาลเข้มหนังสือเดินทางมีหมายเหตุจากประเทศญี่ปุ่นไปยังหน่วยงานรับผิดชอบประเทศอื่น ๆ ทั้งหมดที่ระบุถือเป็นพลเมืองของประเทศญี่ปุ่นและขอให้บุคคลที่ถือหนังสือเดินทางนั้นได้รับอนุญาตให้ผ่านและได้รับการรับรองตามมาตรฐานสากล
ในหนังสือเดินทางญี่ปุ่น มีระบุดังนี้:"日本国民である本旅券の所持人を通路故障なく旅行させ、かつ、同人に必要な保護扶助を与えられるよう、関係の諸官に要請する。""The Minister for Foreign Affairs of Japan requests all those whom it may concern to allow the bearer, a Japanese national, to pass freely and without hindrance and, in case of need, to afford him or her every possible aid and protection.""ถึงบรรดาผู้เกี่ยวข้อง กระทรวงการต่างประเทศแห่งญี่ปุ่นร้องขอให้ท่านอนุญาตให้ผู้ถือหนังสือนี้ ซึ่งเป็นชนชาติญี่ปุ่น ได้ผ่านไปโดยเสรีและปราศจากอุปสรรค และถ้าจำเป็น ก็โปรดช่วยเหลือและให้ความคุ้มกันผู้ถือหนังสือนั้นอย่างถึงที่สุดด้วย"
หนังสือเดินทางญี่ปุ่นจะพิมพ์ในภาษาญี่ปุ่นและภาษาอังกฤษ ยกเว้นคำเตือนในส่วนท้ายของหนังสือเดินทาง (เช่นในหน้า 51 ของหนังสือเดินทางแบบธรรมดา) ซึ่งจะมีการพิมพ์เป็นภาษาญี่ปุ่นเท่านั้น
นามสกุล, ชื่อ และข้อมูลส่วนบุคคลอื่น ๆ (เช่น ภูมิลำเนา) จะบ่งไว้เป็นอักษรละตินพิมพ์ใหญ่ด้วย ชื่อของคนในภาษาญี่ปุ่นจะเขียนอยู่ในหลักทับศัพท์ตามระบบอักษรโรมัน แต่จะมีการยกเว้นบางกรณี ในกรณีที่มีชื่อเป็นอักษรคะตะคะนะ ชื่อชาวต่างชาติ (กรณีคู่สมรสหรือบุตรเป็นชาวต่างชาติ) อาจใช้เป็นชื่อเดิมในอักษรลาตินตามที่มีปรากฏอยู่ในเอกสารราชการ
ลายมือชื่อจะเป็นภาษาใด ๆ ก็ได้ ตามแต่บุคคลผู้ลงนั้นปรารถนา
แม่น้ำปรุต
แม่น้ำปรุต () เป็นแม่น้ำในยุโรปตะวันออก มีต้นน้ำอยู่ที่เทือกเขาคาร์เพเทียน ทางตะวันตกเฉียงใต้ของประเทศยูเครน ไหลไปทางตะวันออกเฉียงใต้ตามพรมแดนด้านตะวันออกของประเทศโรมาเนีย ลงสู่แม่น้ำดานูบใกล้เมืองเรนี ใต้เมืองกาลัตซีลงไป ห่างจากทะเลดำ 121 กิโลเมตร แม่น้ำมีความยาวรวม 953 กม.
แม่น้ำไซโอโท
แม่น้ำไซโอโท () เป็นแม่น้ำตอนกลางและใต้ของรัฐโอไฮโอ สหรัฐอเมริกา มีความยาว 231 ไมล์ (372 กม.) ต้นน้ำอยู่ในออเกลซเคาน์ตี ไหลไปทางตะวันออก แล้ววกลงทางใต้ ผ่านเมืองโคลัมบัสและเมืองชิลิคอที ลงสู่แม่น้ำโอไฮโอที่เมืองพอร์ตสมัท ทางตอนใต้ของไซโอโทเคาน์ตี
เปียทราเนียมส์
เปียทราเนียมส์ (, , ) เป็นเมืองหลวงของเนียมส์เคาน์ตี อยู่ทางตะวันออกของประเทศโรมาเนีย บนฝั่งแม่น้ำบิสทริตซา ที่เชิงเขาของเทือกเขาคาร์เพเทียน
วิกตอเรีย (เซเชลส์)
วิกตอเรีย () หรือในบางครั้งเรียก พอร์ตวิกตอเรีย () เป็นเมืองหลวงของประเทศเซเชลส์ (เมืองหลวงที่เล็กที่สุดในแอฟริกา) ตั้งอยู่ทางทิศเหนือ-ตะวันออกของเกาะมาเฮ ที่เป็นเกาะสำคัญของหมู่เกาะ จากข้อมูลปี ค.ศ. 2009 มีประชากร 25,000 คน จากประชากร 84,000 คนของประเทศ วิกตอเรียมีสนามบินนานาชาติเซเชลส์ที่ก่อสร้างเสร็จในปี ค.ศ. 1871
สินค้าส่งออกที่สำคัญได้แก่ วานิลลา มะพร้าว น้ำมันมะพร้าว สบู่ และ ปุ๋ยขี้นก
ทะเลสาบยังกีเว
ทะเลสาบยังกีเว () เป็นทะเลสาบที่ใหญ่เป็นอันดับ 2 ของประเทศชิลี มีเนื้อที่ประมาณ 860 ตร.กม. (330 ตร.ไมล์) อยู่ในจังหวัดยังกีเวและจังหวัดโอซอร์โน มีรูปร่างคล้ายพัด
รัฐนีเดอร์ซัคเซิน
นีเดอร์ซัคเซิน () เป็นรัฐของประเทศเยอรมนี ตั้งอยู่ทางเหนือ-ตะวันตกของประเทศ มีพื้นที่เป็นอันดับ 2 และมีประชากรเป็นอันดับ 4 ใน 16 รัฐของเยอรมนี มีเมืองหลวงของรัฐชื่อฮันโนเฟอร์ จัดตั้งป็นรัฐเมื่อ ค.ศ. 1946
ไซก์
ไซก์ () เป็นภาพยนตร์ชุดแนวสืบสวน-ขบขันอเมริกัน ออกอากาศทางเครือข่ายยูเอสเอเนตเวิร์ก ตั้งแต่ปี ค.ศ. 2006 และเป็นภาพยนตร์ชุดที่มียอดผู้ชมสูงสุดมาตั้งแต่เริ่มออกฉายในปีแรก นำแสดงโดยเจมส์ โรเดย์ รับบทเป็น ชอว์น สเปนเซอร์ นักสืบเอกชนที่รับงานเป็นที่ปรึกษาคดีอาชญากรรมให้กับกรมตำรวจแซนตาบาร์บารา แคลิฟอร์เนีย สเปนเซอร์เป็นคนช่างสังเกต และจะไขปัญหาคดีฆาตกรรมทุกคดีได้จากรายละเอียดเล็กน้อยที่ทุกคนมองข้าม แต่จะแสร้งทำเป็นว่ามีพลังจิตที่ทำให้มองเห็นภาพการเกิดเหตุการณ์ สเปนเซอร์มีคู่หูชื่อ เบอร์ตัน "กัส" กัสเนอร์ (รับบทโดย ดูเล ฮิลล์) ซีรีส์เรื่องนี้มักได้รับการเปรียบเทียบกับเรื่อง "มังก์" (นักสืบจิตป่วน) ภาพยนตร์ชุดแนวสืบสวนที่ออกอากาศทางช่องเดียวกัน รับบทโดยโทนี ชาลู ที่ออกอากาศมาก่อนหน้า
ภาพยนตร์ชุดนี้มีชื่อภาษาไทยว่า "สืบสะแด่ว แสบคูณสอง" เมื่อออกอากาศทางช่องยูนิเวอร์แซล ใช้ชื่อว่า "ร่างทรงจิตป่วน" ปัจจุบันออกอากาศมาแล้ว 8 ฤดูกาล รวมทั้งสิ้น 121 ตอน